
পূর্ববাভাষ। 

প্রাচীন লেখকের! পৃথিবীর সাতটী আশ্চর্য দৃশ্যের 
কথাই জানিতেন-_“সপ্ত” সংখ্যাটি তাহাদের প্রিয় 
বলিয়াই হউক অথব! সাতের অধিক ছিল না বলিয়াই 
হুউক-_াহারা সাত'টীর ইতিহাস মাত্র বিবৃত করিয়া 
গিয়াছেন। এই সাতটাই-_সেই প্রাচীন যুগের মানব- 
জাতির শিল্পোন্নতি ও অসাধারণ নিম্মাণ-কুশলতা৷ ঘোষণ। 
করিতেছে । বর্তমান সময়ে উহাদের একটারই চিহ্ন মাত্র 
বিদ্যমান দেখিতে পাওয়া যায়-_অপরগুলির চিহুও বহু- 
কাল অতীত হইল একেবারে বিলুপ্ত হইয়াছে । তবে 
বর্তমান উচ্চশিক্ষার গুণে প্রত্বতত্ববিদ্গণ বহুবৎসর অনু- 
সন্ধানের পর কতকগুলির সংস্থান ও মোটামুটি বিবরণ 
নির্দেশ করিতে সমর্থ হইয়াছেন । - 

ইউরোপে (ও প্রাচীন ইউরোপবাসী পৃথিবীর যে 
অংশের সহিত পরিচিত ছিলেন সেই অংশে ) বিভিন্ন সময়ে 


২ পৃথিবীর আশ্চর্য |. 
বিভিন্ন জাতির অভ্যুদয় হইয়াছে__প্রত্যেক জাতিই নিজ 
নিজ প্রাধান্য সংস্থাপনের নিমিত বিবিধ অনুষ্ঠান করিয়া 
গিয়াছেন এবং ভীহাদের সেই চেষ্টার ফলগুলিই পৃথিবীর 
আশ্চর্ধ্যরূপে পরিণত হুইয়াছে। বর্তমান সময়ে পৃথিবীর 
আশ্চর্ধ্য দৃশ্ের সংখ্যা এত বৃদ্ধি পাইয়াছে যে আমরা 
যদি সহত্র বদর পরমা পাই এবং দেশভ্রমণেই আমাদের 
সমুদায় জীবন ব্যয়িত করি তবুও এই স্থবিশাল ধরণীর 
আশ্চর্য দৃশ্য ও পদার্ধ সকল দেখিয়া উঠিতে পারি কি 
না সন্দেহ। বস্ততঃ বর্তমান সময়ে পুথিবীর আশ্চর্যের 
খ্য। কর! যায় না। মনুষ্যের জ্ঞানরৃদ্ধির সঙ্গে সঙ্গে 
যেমন একদিকে বিজ্ঞানচচ্চাদ্বারা অভাবনীয়, অত্যাশ্চর্য্য 
ও অমানুষিক কার্য অনুষ্ঠিত হইতেছে তেমনই অন্য- 
দিকে স্বভাবের সৌন্দর্ধ্যমাধুরীময় স্থানপমূহের আবিষ্কার 
দ্বারা ভগবানের স্থষ্টির বিচিত্রতা প্রমাণিত হুইতেছে। 
এই অসংখ্য আশ্চর্য্য সৃষ্টির মধ্যে আমরা মাত্র প্রধান 
প্রধান গুলির বিষয় এই পুস্তকে বর্ণনা করিব। অগ্রে 
প্রাচীন সপ্তাশ্ধ্যের বিষয় আরম্ভ করি। এই 
সপ্তাশ্চধ্য সম্বন্ধে বু মতভেদ আছে-_তাহা ত হুইবারই 
কথা, কারণ পৃথিবীর সকল জাতির মনুষ্যের রুচি ও 
রীতিনীতি এক প্রকারের নহে-_বিভিন্ন জাতির উন্নতির 
সহিত এই সপ্তাশ্চর্যের ইতিহাসও অল্পবিস্তর বিভিন্ন 


পূর্বাভাষ । ৩ 


আকার ধারণ করিয়াছে। সাধারণতঃ নিন্ললিখিত 
সপ্ত দৃশ্যই পৃথিবীর সপ্তাশ্চরধ্য বলিয়া কথিত হয়। 
প্রথম__-“বেবিলনের শুন্যোগ্যান” | নিম্নাণকৌশলে মিশর 
দেশের “পিরামিড্ই”ঠ অনেকের মতে সর্বপ্রধান। 
কিন্তু প্রাচীনত্বের তুলনায় পিরামিড্কে দ্বিতীয় স্থান 
দেওয়াই সঙ্গত। পিরামিড্‌ প্রস্তুত হইবার বহুবগসর 
পূর্বেব এই বেবিলনের শুন্যোগ্ঠান ধ্বংসপ্রাপ্ত হইয়াছে । 
সেই হিসাবে বেবিলনের গঠন প্রণালীতে যে শিল্পোন্নতি 
দৃষ্ট হয় তাহা উপেক্ষার বিষয় নহে। ওলিম্পিয়াস্থ 
“জুপিটারের স্বর্ণমৃণ্ডি” তৃতীয় কীর্ভি। চতুর্থ__এফিসাসের 
ভায়না দেবীর মন্দির। ইতিহাসপ্রসিদ্ধ “মেসোলিয়াম” 
পঞ্চম আশ্চধ্য । “আলেকজান্দ্রিয়ার ফেরো” অথবা 
আলোকমঞ্চ ষষ্ঠ এবং রোডূস্‌ দ্বীপের “পিস্তল মূর্তি-ই” 
সগ্ডম আশ্চর্য | 


প্রথন্ন খণ্ড প্তাম্র্খ্য ৷ 
১। বেবিলন। 


এক সময়ে রমণীয় বেবিলন নগরীই শুন্যোগ্যানের 
হ্যায় শোভমান ছিল। গ্রীকভাষায় বেবিলন শব্দের অর্থ 
স্বর্গের দ্বার_-আশ্চরধ্য নিম্মীণ-কৌশলে বেবিলন নগর 
বস্তৃতঃই সার্থকনাম! হইয়াছিল। ইউফ্রেটিস্‌ (ফোরাত) 
নদীর উভয় তীরে, বর্তমান বোগ্দাদ নগরের প্রায় 
পঞ্চাশ মাইল দক্ষিণে বেবিলোনিয়া রাজ্যের রাজধানী 
বেবিলন নগর সমচতুভূ্জের আকারে নির্মিত হইয়াছিল। 
এই নগরের প্রথম নিশ্মাতা কে ছিলেন তাহা এখনও 
স্থিরীকৃত হুয় নাই। তবে অধিকাংশের মতে রাজা 
নিনাস্‌ ভীহার পত্রী রাণী সেমিরেমিসের মনস্তষ্টির জন্য 
এই নগরী তৈয়ার করাইয়াছিলেন। আবার অনেকের 
মতে এই নগ্ররী নেবুসেডনেজার কর্তৃক নির্মমিত। প্রাচীন 
কবি হিরোডটাস্ও এই নগরীর প্রতিষ্ঠাতার নাম নির্দেশ 
করিতে পারেন নাই। তীহার মতে এই নগ্ররী একটা 
সমচতুভূ্জের আকারে গঠিত, এই চতুর্ভুজের প্রত্যেক 
বাহু পনর মাইল লম্বা ছিল। বর্তমান যুগের বহু 
সমালোচক এই নগরীর বিশাল পরিমাণ সম্বন্ধে সন্দেহ 
করিয়াছেন কিন্তু বর্তমান সময়ের নসমাবীরণ শ্রধথন 


বেবিলন। ৫ 


প্রধান সহরগুলি যে পরিমাণে ভ্রমশঃ আকারে বৃদ্ধিপ্রাপ্ত 
হইতেছে ইহাতে বিরলবাসভবনযুক্ত বেবিলন নগরীর 
এই আকার সম্বন্ধে সন্দেহ করা যুক্তিসঙ্গত নহে। 
বেবিলন নগরে প্রাসাদের সংখ্যা বেশী ছিল না, মূলকথ 
বর্তমান লগ্ডন অথবা প্যারীনগরীর ন্যায় ছিল না,__ 
কিন্তু নগরীর প্রত্যেক প্রাাদের চারিদিকেই কৃত্রিম 
পাহাড়, কুঞ্জবন, ফুলের বাগান, ফোয়ার! প্রভৃতি নির্মিত 
ছিল। ১ প্রাচীর, ২। বেলাসের মন্দির, 
'৩। রাজপ্রাসাদ ও জলপ্রণালী, ৪ প্রাসাদ মধ্যস্থিত 
শৃন্যোগ্ঠান এই চারিটীই বেবিলনের আশ্চর্য্য দৃশ্য | 

১। এই নগরীর চতুদ্দিকে একটি প্রশস্ত ও বেশ 
গভীর পরিখা ছিল। পরিখা আগাগোড়া ইষ্টক নির্মিত 
ছিল এবং সর্বদাই জল পুর্ণ থাকিত। এই পরিখা 
খনন করিয়া যে স্বৃত্ভিকা পাওয়া গিয়াছে তাহাদ্বারাই 
ইষ্টক নিশ্মিত করিয়! প্রায় দুইশত হস্ত পরিমাণ উচ্চ 
এবং পঞ্চাশ হাত পরিমাণ প্রশস্ত একটী প্রাচীর গঠিত 
হইয়াছিল। এই প্রাচীর নগরের চারিদিক বেষ্টন 
করিয়া ছিল। প্রাচীরের বহির্ভাগে জলপুর্ণ পরিখা । 
আবার এ প্রশস্ত প্রাচীরের উপরে ছুই কিনার! ধরিয়া 
ছোট ছোট গুম্বজাকৃতি ছুই সারি ঘর ছিল। এই ছুই 
সারির মধ্য দিয়! বেশ চওড়া রাস্তা ছিল-_তাহাতে চারি 





ঘোড়ার গাড়ী অনায়াসে যাইতে পারিত। নগর বেষটন- 
কারী প্রাচীরের সর্বশুদ্ধ ১০০ একশত'টী সিংহুদ্বার 


বেবিলন। ৭ 


ছিল। স্তরাং নগরের প্রতি দ্রকেই ২৫টী করিয়া দ্বার “ 
ছিল। এই সকল সিংহদরজ]| পিত্তল নির্মিত, আকারে যে 
প্রকার বৃহৎ সেই প্রকার স্বদৃটও ছিল। ফোরাত নদী 
নগরের মধ্য দিয়া! প্রবাহিত । নদীর ছুই পারেই সহর। 
নদীর তীর দিয়! সহরের প্রাচীর চলিয়া গিয়াছে । মধ্যে 
মধ্যে ছুই একা প্রবেশঘ্র আছে--দ্বার হইতে নদীর 
মধ্য পর্য্যন্ত ইষ্টকনির্ষিত পিঁড়ি। প্রতি ছুই'টী সিংহ- 
দ্বারের মধ্যস্থলে তিনটী করিয়! পাহারার মন্দির নির্মিত 
ছিল। এই মন্দিরগুলি প্রাচীর অপেক্ষাও দশ ফুট 
উচ্চ। আবার সহরের চাঁরিটী কোণের প্রত্যেক কোণেই 
চারিটা করিয়া এপ্রকার পাহারার মন্দির অবস্থিত। 
কিজ্তু সমুদয়ে ২৫০টা মাত্র মন্দির ছিল। কারণ, 
সহরের যে দ্বিকে একটী প্রকাণ্ড বিল সে দিকে 
পাহারার কোনও প্রয়োজন ছিল না। এই বিশাল 
চতুভূর্জাকৃতি সহরে পঁচিশটি রাস্তা ছিল। প্রত্যেক 
রাস্তা ঠিক সরল রেখার ন্যায় সহরের এক প্রান্ত- 
স্থিত সিংহদ্বার হইতে আরম্ভ হইয়া ঠিক বিপরীত 
প্রান্তের সিংহদ্বার দিয়া বাহির হুইয়াছে। এই প্রকারে 
এক প্প্রান্তের রাস্তা অপর প্রান্তের রাস্তার সহিত 
কাটাকাটি হুইয়া সহরটাকে ৬২৬ সমচতুতূ্জে বিভক্ত 
করিয়াছে । এই সকল চতুরভজের অধিকাংশ গুলিতেই 

প্রাসাদ নির্পদিত হয় নাই, স্ত্ধু ফলফুলের বাগান, অথবা 
শ্যামল দুর্ববাদলাচ্ছাদিত মনোরম ভ্রমণের স্থান নির্মিত 
হইয়াছিল। প্রাসাদগুলি অতি দূরে দূরে তিন তালা 
চারি তালা করিয়! সম্পূর্ণ প্রাচ্য রুচি অনুসারে নিশ্মিত। 

ফোরাত নদীর উপর একটা প্রস্তর সেতু, উহাদ্বারাই 
নগরের উভয় অংশে যাতায়াত করা চলিত। তবে 
আমীর ওমরাহগণ কখনও কখনও নৌকাদ্বারাও পারা- 
পার হইতেন। নদীর ছুই তীরস্থ অংশ মিলিত করিলে 
বর্তমান লগ্ুন নগরের ন্যায় পাঁচটা নগরের সমান হইত । 

২। দ্বিতীয় আশ্চধ্য হইল বেলাসের মন্দির-_ 
প্রকৃত প্রস্তাবে যে স্ত,পত্তরের উপর এই মন্দির নির্মিত 
তাহাই আশ্চর্য্য কৌশলে প্রস্তত। একটি চতুক্ষোণ 
প্রাঙ্গণের উপর একটী বিশাল চতুক্ষোণ মন্দির নিশ্মিত। 
এই মন্দিরের প্রত্যেক প্রান্ত ৭০০ ফিট লম্বা আবার সেই 
মন্দিরের উপর পূর্ববটা অপেক্ষ! একটু ছোট আর একটী . 
মন্দির, আবার তাহার উপর অপেক্ষাকৃত একটু ছোট 
আর একটা, এই প্রকারে একটার উপর আর একটা 
করিয়া ভ্রমান্বয়ে আটটা মন্দির নির্িত। উচ্চতম 
মন্দিরটা প্রাঙ্গণ হইতে প্রায় ৬০০ ফিট উচ্চ। এই 
মন্দিরশ্রেণীর চতুদ্দিক বেষ্টন করিয়া একটা ঘৃরান 
পি'ড়ি একেবারে উচ্চতমটার তলদেশ পর্য্যস্ত গিয়াছে। 


বেৰবিলন। . 
আবার ঠিক চতুর্থ মন্দিরের উপরে উঠিলেই একস্থলে” 
বিশ্রামের জন্য কতকগুলি বমিবার আসন আছে। যদ্দি 
কেহ এত সিঁড়ি উঠিতে উঠিতে ক্লান্ত হন তবে বিশ্রাম 
করিতে পারিবেন। উচ্চতম মন্দিরটাতে বেলাসের 
প্রকোষ্ঠ অতি জীকজমকের সহিত সাজান। স্বর্ণনির্মমিত 
খাটের "উপরে অতি উৎকৃষ্ট একখানি গদি ঠিক ঘরটীর 
মধ্যস্থলে ছিল, তাহার পার্থেই একখানি স্বর্ণনির্মিত 
টেবিল স্থাপিত। বেলাস্‌ দেবের কোনও প্রতিযুত্তি 
: এখানে প্রতিষ্ঠিত হয় নাই ; কারণ, সকলেরই বিশ্বাস যে 
তিনি ত্বয়ংই সেই উচ্চ মন্দিরে বাস করেন, তবে 
মর্তবাসী তাহাকে দেখিতে পায় না। স্বর্ণনির্মিত স্তস্ত ও. 
নানা, প্রকার স্বর্ণের কারুকার্ধ্যে মন্দিরটা পরিশোভিত। 
হিরোডটাস্‌ বলেন এই মন্দির নিন্দনাণ করিতে প্রায় 
বিশ কোটী পাউগ্ড ব্যয়িত হইয়াছে । এই মন্দিরটি 
পূর্বে পিরামিড বলিয়া! কথিত হইত। মিশর দেশের 
পিরামিডের সর্বববৃহৎটাও ইহ! অপেক্ষা ছোট । 

এই মন্দিরের আর একটা বিশেষত্ব ছিল যাহার জন্ত 
সেই যুগে ইহার এত প্রতিপত্তি। সর্ব্বোচ্চ মন্দিরটীর 
প্রাঙ্গণে জ্যোতিষ শাস্ত্র চচ্চার উপযোগী যন্ত্রসমূহ 
স্থাপিত ছিল। এবং যে সময়ে দিখিজয়ী আলেকজন্দার 
বেবিলন নগর অধিকার করেন সেই সময়ে তাহার সহিত 

“কেলিস্েনিস্‌ নামক জ্যোতি্বিগ্ভাকুশল এক ব্যক্তি তথায় 
উপস্থিত ছিলেন। তিনি বলিয়াছেন যে সেই সময়ে 
বেবিলনের পণ্তিতগণ প্রায় ১৯০০ উনিশ শত বৎসর যাবৎ 
জ্যোতিষশাস্ত্র চর্চা করিতেছেন এরূপ প্রমাণ পাইয়া- 
ছেন। কথিত আছে এই সকল সংবাদ কেলিস্থেমিস্‌ 
বেবিলন হুইতে গ্রীসে তাহার গুরু এরিট্ল্‌ এর নিকট 
পাঠান। বেবিলন নগর ঘিনিই প্রতিষ্ঠিত করুন, সম্রাট 
নেবুসেড্নেজার এর সময়ই এই নগরের সম্বদ্ধি চরম 
সীমায় আরোহণ করিয়াছিল তাহার সন্দেহ নাই। এই 
শক্ত্যভিমানী সম্রাট এই মন্দিরের চতুদ্দিকে বহু চতুক্ষোণ 
মন্দির প্রস্তুত করেন। এবং সকলগুলি মন্দির পরি- 
বেষ্টন করিয়া একটী বিশাল প্রাচীর নির্মাণ করেন। 
মন্দিরে প্রবেশের জন্য প্রাচীরের মধ্যে কষেকটী পিতৃল 
দ্বার সংযোজিত করেন। কথিত আছে জেরুসালেম 
মন্দিরের পিতল নিম্মিত পবিত্র জলপাত্র, পিত্লস্ত্ত . 
প্রভৃতি যে সমস্ত পদার্থ সম্রাট নেবুসেডনেজার বেবিলনে 
লইয়৷ গিয়াছিলেন তাহাদ্বারাই এই সকল মন্দিরের দ্বার 
ও অন্যান্য পিভ্তল সঙ্জ! নির্মিত হুইয়াছিল। এই 
সমস্ত মন্দির বেবিলনবাসীদিগের মহাঁদেবতা বেলাস্‌ 
অথবা বেলের নামে উৎসর্গীকৃত। বেল অথব৷ ব্যাল 
(8891) বেবিলনিষান ভাষায় “প্রভু” বুঝায়। এই বেল- 

দেবের নাম বাইবেল্‌এ নিম্রভ্‌ বলিয়া উল্লিখিত। 
নিম্রড্‌ এর অর্থ ইনুদীভাষায় বিদ্রোহী, । কথিত আছে 
এই নিম্রড্‌ একজন জশ্বরদুত ছিল কিন্তু ভগবানের প্রভূ 
হইবার জন্য সে ঈশ্বর-বিদ্বেষী হয়। বেবিলনবাঁসী এই 
দেবতার উপাসনা করিয়া সর্বশক্তিমান পরমেশ্বরের 
অগ্রীতিভীজন হুন, এজন্য সম্রাট নেবুসেডনেজারের রাজ- 
ত্বের প্রথম বৎসরে প্রফেট জেরিম্িয়ার মুখদিয়া এই 
প্রত্যাদেশ করেন__-“আরও ৭০ বৎসর অতীত হইলে 
"আমি বেবিলনের রাজ্য ও সমস্ত জাতিকে এই বিদ্রো- 
হের জন্য দণ্ড দ্রিব।” এবং ফলেও তাহাই হইয়াছিল।, 
৩। ফোরাত নদীর উপর যে সেতু আছে তাহার 

ছুই প্রান্তে ছুইটা প্রাসাদ নিশ্মিত। পূর্ববপ্রান্তস্থিতট 
কোনও পুর্বববন্তা রাজ! কর্তৃক প্রস্তুত হইয়াছিল-_সআাট্‌ 
নেবুসেডনেজার সেতুর পশ্চিম প্রান্তে একটী নূতন প্রাসাদ 
প্রস্তুত করেন। এই নূতন প্রাসাদ পূর্ববটা অপেক্ষা 
আকারে প্রায় দ্বিগুণ ছিল। ইহার বেড় প্রায় আট মাইল 
হুইবে। পূর্ব কালের প্রথানুসারে এই প্রামাদটা অতি- 
শয় স্থদূঢ় করিয়! নির্মিত হুইয়াছিল। প্রাসাদটা বেষ্টন 
করিয়া একটার বাহিরে আর একী এই প্রকারে তিনটা 
প্রাচীর নির্মিত হুইয়াছিল। কারুকার্য ও ভাক্র্ষ্যে 
আশ্চর্য্য নৈপুণ্য না থাকিলেও ইহার আকার এই প্রকার 

বিশাল ছিল যে পুর্ব সময়ে এরূপ আর কোথাও দৃষ্ট 
হইত না। নেবুসেভনেজার নির্মিত বিশেষ আশ্চর্ধ্য- 
জনক কাধ্য মধ্যে ফোরাত নদীর তীর ও জলপ্রণালী 
আশ্চধ্য কৌশলজ্ঞাপক। গ্রীঘ্ব কালে যখন আর্মে- 
নিয়ান পর্বতের বরফ গলিয়া যায়--তখন অপ্রশস্ত 
ফোরাত নদীর তীর ক্রমাগত বরফ গল! জলের বন্যায় 
ভাসিয়া যায় এবং প্রতিবৎসরই শশ্তাদি ন্ট করিয়া এবং 
বছসংখ্যক গোমহিষমনুষ্য ও মনুষ্যাবাস ধ্বংস করিয়া 
বেবিলোনিয়া রাজ্যের বিশেষ ক্ষতি করে । এই বিপদ: 
হইতে প্রজাবৃন্দকে উদ্ধার করিবার মানসে সত্্রা বিভিন্ন 
দেশ হইতে পূর্তকার্যযকুশল অভিজ্ঞ লোক আনাইয়। 
ফোরাত নদী হইতে ছুইটা খাল কাটাইয়া টাইগ্রিস্‌ 
নদীর সহিত সংযোগ করিবেন স্থস্থির করেন। সেই. 
অনুসারে ফোরাত নদীর পুর্বব তীর হুইতে বেবিলন 
নগরার্দের ছুই পার্থ্দিয়৷ ছুইটী খাল কাটিয়৷ টাইগ্রিস্‌ 
নদীর সহিত মিলিত করা হয়। ফোরাত নদীর যে স্থান 
হইতে খাল ছুটি আরম্ভ হয় সেখানে অতি কৌশলে ইষ্টক 
: নির্মিত ছুটী বাধ দেওয়| হইল, যেন ফোরাত. নদীর জল 
স্কীত হুইয়! নিদ্দিউ সীম৷ পর্যন্ত না আসিলে খাল 
দিয়া কিছু মাত্রও নদীর জল না যায়, নতুবা খাল সর্বদা 
ফোরাত নদীর জলের সহিত সংযুক্ত থাকিলে অচিরে 

ফোরাত নদী জলশূন্য হইয়া যাইবে । এই কৃত্রিম খাল 
ছুটী আবার একটি বৃহৎ কৃত্রিম হ্রদের সহিত সংযুক্ত 
ছিল, নদীর জল বৃদ্ধি পাইলেই খাল দ্বারা এই হ্ুদে 
আসিয়া পতিত হইত। এই সমস্ত কীর্তি সেই যুগে 
অবশ্যই, অতিশয় আশ্চর্যজনক ছিল কিন্তু জ্ঞানের 
উন্নতিতে উহা! তত আশ্চর্যজনক বলিয়৷ এইক্ষণ কেহ 
স্বীকার করিবেন না। 

৪। বেবিলনে সর্বাপেক্ষা! আশ্চর্যের বিষয় ছিল 
শুন্যোগ্যানগুলি। কথিত আছে স্বীয় মহ্িষী মিডিয়া 
রাজকন্যা এমিথিস্এর সন্তোষ সাধন জন্য নেবুসেড্নেজার 
এইগুলি বিপুল অর্থব্যয়ে নিম্মাণ করাইয়াছিলেন। 
মিডিম্বা রাজ্য জঙ্গলাকীর্ণ ও পর্ববতময় । রাণী তাহার 
জল্মভূমির বিচ্ছেদে নিরতিশয় কাতর হইলে সত্্রাট সেই 
জঙ্গলাকীর্ণ মিডিয়! রাজ্যের অনুকরণে বেবিলনকে 
' কৃত্রিম পর্বত্ত ও বন উপবনে সজ্জিত করিয়া রাণীর 
বিষপ্নত1 দূরীকরণে প্রয়াস পাইয়াছিলেন। এই উদ্যান- 
গুলি আকারে প্রায় চারিশত ফিট দীর্ঘ ও চারিশত 
ফিট প্রশস্ত অর্থাৎ চারিশত ফিট বাহুবিশিষ্ট একটা চতু- 
ভূর্জের মত ছিল। বেবিলনে সেই সময় যত অট্টালিকা, 
মন্দির কি যাহা কিছু নির্মিত হইত সমস্তই চতুভূজের 
আকারে হইত, অন্য কোনও আকার দেখা যায় নাই.। 

প্রথমে কতকগুলি স্তন্ত নির্মিত হইয়াছে পরে অর্চন্দ্রা- 
কৃতি খিলান দ্বারা সেই স্তন্তগুলি পরস্পর সংলগ্ন 
হইয়াছে । আবার তাহার উপর স্তন্ত ও খিলান এই 
প্রকারে নগরের বেষ্টনকারী প্রাচীরের সমান উচ্চ করা 
হইয়াছে। নিম্ন হইতে উপরিস্থ তলে উঠিবার জন্য 
দশ ফিট প্রশস্ত সিঁড়ি নির্মিত হইয়াছে । সর্ব্বোচ্চ 
খিলানের চতু্দিকে বাইশ ফিট চওড়া একটি প্রাচীর । 
এই খিলানের উপরে প্রথমে প্রকাণ্ড প্রকাণ্ড প্রস্তর, 
বসান হুইয়াছে। -এই প্রতি খণ্ড প্রস্তর ৮/১০ ফিট 
লম্বা ও 8৫ ফিট চওড়া হইবে । . এই প্রস্তর বসান 
হইলে পর তাহার উপর সিমেন্ট, কয়লার ছাই, নেপথা 
ও পেটুলিয়ম ইত্যাদি খনিজ পদার্থের সহিত মিলিত 
করিয়া আস্তর করা হয়। ইহার উপর আবার ছুই খান! 
করিয়! প্রস্তর গাঁথিয়া আবার মাঁটী দেওয়া হয়। এই 
সমস্তের উপর সীসের পুরুপাত দিয়া একেবারে মোড়াই ' 
করা হয়। তাহার উপরে বাগানের জন্য মাটী ফেলা 
হুয়। বাগানটী সজীব রাখার জন্য যে জল সিঞ্চন 
করিতে হুইবে তাহ! যেন কোন প্রকারে এ সীনকপাতের 
মধ্য দিয়া চলিয়া না যায় এবং বাগানের মাটা শুক্ক 
না হুইয়! যায় সেজন্য এ খিলানের উপরিভাগ অতিশয় 
যত্ব সহকারে নির্মিত হুইয়াছিল। যাহাতে অতি বৃহৎ 

বৃহৎ বৃক্ষও এই উদ্ভানে বাঁচিতে পারে এই জন্য" 
সীসক পাতের উপরে অতি উচ্চ করিয়া মৃত্তিকা! ফেল! 
হুইয়াছিল। সমস্ত প্রস্তুত হইলে নানা দেশ বিদেশ 
হইতে বিখ্যাত গাছ ও চারা আনিয়া লাগান হইল। 
সে সময়ে যত প্রকার ফল ফুলের গাছ, লতা, শাক, সব্জি 
মানুষের জানা ছিল সকল রোপিত হইল। এই সকল 
বৃক্ষলতা৷ যে শুধু সর্ব্বোপরিভাগে স্থান পাইল এরূপ নহে, 
উপরে উঠিবার পিঁড়ির ছুই পার্শখও এই সকল বৃক্ষলতায় 
শোভিত হইল। দুর হুইতে এই সকল শুন্যোগ্ভান 
বৃক্ষলতারৃত পিরামিডের ন্যায় দেখাইত। তার পরে 
আরও আশ্চর্যজনক হইল কৃত্রিম ফোয়ারা ও পাহাড়- 
গুলি। খণ্ড খণ্ড প্রস্তর দ্বার কৃত্রিম পাহাড় প্রস্তত 
হইল। তাহাতে নান! প্রকার লতা ও ছোট ছোট 
গাছ স্্ট.হইল। আবার এক একটির গাত্রে কৃত্রিম 
ফোয়ারা শীতল জল বিচ্ছ্রিত করিয়া চারিদিক স্সিগ্ধ 
করিতেছে । সেই পুরাতন যুগে, সেই অর্দ সভ্যতার 
যুগে এত উচ্চ উদ্ভানোপরি কি প্রকারে যে স্থদূর 
নিন্মস্থ ফোরাত নদীর জল আনীত হুইল ইহা! সত্য 
সত্যই আশ্চর্য্যের বিষয় । শ্ঠামল দুর্ববারৃত ছোট ছোট 
মাঠ, তাহার পার্থেই আবার ছোট ছোট হুদ, তাহাতেও 
কৃত্রিম উপায়ে জল রক্ষিত হইয়াছে। আবার স্থানে 


৯৬: পৃথিবীর আশ্চর্য্য । . 
স্থানে উগ্ভানবাটিকার ন্যায় স্থসজ্জিত ও স্গঠিত 
প্রাসাদমালা বিরাজমান । ফুলের বাগান, কৃত্রিম 
ফোয়ারা, কৃত্রিম পাহাড়, হুদ, কুঞ্জবন, অভিনব কারু- 
কার্যযখচিত নৃত্যশালা, মর্্মরপ্রস্তরমণ্ডিত বিলাসভবন, 
আরও কত কি ইহার এক একটী বাগানে প্রতিষ্ঠিত 
হইয়াছিল তাহার শেষ নাই। সহজ কথায় ইন্দ্রের 
অমরাপুরী বুঝি মরজগতে বেবিলন নগরে স্থান 
পাইয়াছিল। 

এইত গেল নিন্াণ কৌশল । এখন ইহার রাজার 
সম্বন্ধে ছুই একটী কথা বলিতে হয়। বহুলোকের 
মত, রাণী সেমিরেমিসের মনস্তষ্তির জন্য রাজা নিনাস্‌ 
এই নগরী তৈয়ার করিয়াছিলেন । রাণী সেমিরেমিস্‌ 
সম্বন্ধে বু কিন্বদন্তী প্রচলিত আছে। তন্মধ্যে সাধারণে 
গৃহীত প্রবাদ এইরূপ £__কোন সমুদ্রতলে এক মতস্ত- 
রাণীর গর্ভে স্থঁহার জন্ম হয়। কিন্তু নিষ্ঠর মাতা 
সন্তান প্রতিপালনের র্লেশ এড়াইবার নিমিত্ত নবপ্রনৃত 
কন্যারত্বটীকে সমুদ্রতীরে একন্ছানে রাখিয়া যান। 
'দৈবানুগ্রহে এক বাঁক কবুতর আহীরান্বেষণে সেই তীরে 
আগিয়া উপস্থিত হয়। উহার! নান! স্থান হইতে খাদ্য 
আহরণ করিয়া ইইাকে খাওয়ায় এবং অতি কষ্টে সমুন্্র 
তীরস্থ ' পর্ববতগাত্রে একটী গুহায় লইয়া! গিয়া রক্ষা 

করিতে থাকে । পরে দৈবাৎ একদিবস কৃষক কার্য্যৌপ-- 
লক্ষে সেই গুহার পার্খ দিয়া যাইবার সময় এ শিশু 
কন্যাটী দেখিতে পায়। শিশুটীকে এরূপে নিঃসহাঁয় অব- 
স্থায় পতিত দেখিয়া তাহার মনে দয়ার সঞ্চার হয়। সে 
কন্যাটাকে আপন গৃহে লইয়া যায়। কৃষক ও কৃষকপত্বী 
অতি যত্টে এই কন্যাটাকে লালন পালন করিতে থাকে । 
ক্রমে ১৫১৬ বৎনর অতীত হুইল, সেই সমুদ্র তীরে 
পরিত্যক্ত কন্যা একটী পরমা রূপসীতে পরিণত হয়। 
এই সময়ে একদিন রাজা নিনাস্‌ শীকারে বহির্গত 
হুইয়া পথভ্রক্ট হুইয়! যান। ক্ষুধায় ও পথশ্রমে কাতর 
হুইয়! রাব্রিষাপনের জন্য কৃষকের বাটীতে অতিথিরূপে 
উপস্থিত হন। তিনি এই কন্যার সাংসারিক কার্য্যতৎ- 
পরতা ও সর্ব্বোপরি সহাস্থ স্থন্দর বদন এবং মধুর স্বভাবে 
আকৃষ্ট হুন। কৃষকের নিকট ইহার পূর্বব ইতিহাস 
,শবণ করিয়া আরও মুগ্ধ হন। এবং ইহাকে বিবাহ 
করিতে. মনস্থ করেন। যথাসময়ে নিনাস্‌ কৃষক সহ ও 
কৃষকপত্বীনহ এ কন্যাকে রাজধানীতে লইয়া যান এবং 
মহাসমারোহে বিবাহ করেন। 

বেবিলন নগরীর সর্বপ্রথম প্রতিষ্ঠাতা ঘিনিই 
হুউন না কেন এই নগরের সকল সমৃদ্ধি ও সঙ্জার 


মূলে যে সত্তা নেবুসেডনেজার তাহার আর ভুল 
্‌ 

নাই। কারণ, বর্তমান যুগের পরিব্রাজকগণ বেবিলনের 
ংসাবশেষ দর্শনে যাইয়া দেখিতে পাইয়াছেন যে, 
এখনও যে সকল ইইউক প্রাচীন বেবিলন ও তাহার 
পার্শ্ববর্তী স্থানসমূহে পাওয়া যায় তাহাতে সম্রাট নেবু- 
সেডনেজারের নামাঙ্কিত। ইহার পিতার নাম নেবো- 
পোলেসার। ইনি তত প্রসিদ্ধ রাজা ছিলেন না। 
নেবুসেডনেজার এসিরিয় রাজবংশের প্রধান রাঁজ।। 
তিনি বাল্যকাল হইতেই তেজম্বী ছিলেন।. কাজেই 
সিংহাসনে আরোহণের সঙ্গে সঙ্গেই পার্শ্ববর্তী দেশ জয়ে 
মনোনিবেশ করিলেন। পিতার পদাস্ক অনুসরণ করিয। 
নেবুসেডনেজার এসিরিয়া রাজ্যের পূর্বতন রাজধানী 
_ নিনেভাকে ধ্বংদ করিয়া নূতন রাজধানী বেবিলনে 
আনয়ন করেন। তিনি খৃ্পূর্বব ৫৮৬ অন্দে, জুডিয়া 
আক্রমণ করেন এবং তদানীন্তন ইহুদী ও অন্যান্ত ধর্মম- 
মন্দির ও তীর্থস্থলগুলি ধ্বংদ করিয়া তাহা হইতে বিবিধ, 
ধাতু-নির্ষিত মুর্তি ও তৈজস-পত্র সমস্ত লইয়া! আপিলেন। 
বেবিলনের পিতলের শত সিংহদ্বার সেই পিভল তৈজস-. 
পত্র হুইতে নির্মিত। যে সোণা ও রূপ! এই প্রকারে 
- সংগৃহীত হইয়াছিল, তাহাদ্বারা বেলাদের মন্দিরের 
স্থানে স্থানে বিবিধ. নরনারীর মুক্তি প্রস্তত ও স্থাপিত 
হইয়াছিল। প্ররুতপক্ষে জেরুসেলম হইতে আনীত 

ধাতুজ সতত, জলপাত্র, আসন ও অন্যান্য আসবাব প্রভৃতি 
দ্বারাই সত্তাট নেবুসেড্নেজার তাহার নৃতন দেবমন্দির 
অর্থাৎ বেলাস্‌ বা নিমরডের মন্দির স্থসজ্জিত করিয়া- 
ছিলেন। তিনি জেরুসেলম হইতে শুধু ধনরত্ব আনিয়াই 
ক্ষান্ত হনু নাই, তথা হইতে ধনী মানী বহুসংখ্যক 
লোককে সপরিবারে বন্দী করিয়া লইয়া আমিলেন এবং 
তাহার নৃতন রাজধানী বেবিলনে তাহাদিগকে বাস করিতে 
বাধ্য করিলেন । জুডিঘ্বা পারশ্য ইত্যাদি বু স্থান জয় 
ও লুণ্টনের পর যখন তিনি নিশ্চিন্ত মনে নিজরাজ্যে 
শান্তিতে বাম করিতেছিলেন, সেই সময়ে বেবিলনকে 
মনোমত করিয়া সজ্জিত করিতে লাগিলেন। 

বেবিলন কি প্রকার স্থদৃট ভাবে নিন্মিত এবং 
বহিঃশক্রর পক্ষে এ নগরে প্রবেশ করা কি প্রকার কঠিন 
তাহ! পুর্বেবেই বণিত হইয়াছে । এই প্রকার বেবিলন 
নগরের ধ্বংস হইতে পারে এ কথা সেকালের কেহই 
ধারণাও. করিতে পারে নাই । কিন্তু বেবিলন নগর যতই 
সদ হউক নু! কেন স্থ্টিকর্তার ইচ্ছার বিরুদ্ধে উহা 
্াড়াইতে পারে এরূপ শক্তি ইহার কোথায়? নেবু- 
সেড্নেজার "প্রথমতঃ ঈশ্বরানুগৃহীত প্রফেট ঈশার পবিত্র 
মন্দির লুণ্ঠন করিয়াছেন এবং তাহাতেও সম্তষ্ট নন__ 
ঈশ্বরবিদ্রোহী নিমরডের পুজায় ও সন্তপ্রিসাধনে সেই 

লুগ্ঠিত, আভরণ সেই সকল ধনরত্ব নিয়োজিত করিয়াছেন । 
এই সকল পাপের প্রায়শ্চিন্ত নিশ্চয়ই হইবে । সেই 
কারণেই ভগবানের নির্দেশমত বেবিলন একদিন ধ্বংস 
পাইল । যখন বেবিলনের রাজা স্বীয় রাজধানী অমরাবতী 
তুল্য সাজাইয়া,স্বীয় শৃন্যোগ্তানস্থ প্রমোদভবন হইতে নগরীর 
চারি দ্রিকে__ফোরাত নদীর দুরস্থ-__-অতি দুরস্থ-শাখা- 
প্রশাখার দিকে সদস্ত ও সাহঙ্কার দৃষ্টি নিক্ষেপ করিতে- 
ছিলেন, তখন গম্ভীর দৈববাণী হইল “জেরুসেলম ধ্বংসের 
দিন হইতে পঞ্চাশ বৎসর পুর্ণ হইলে বেবিলন রাজ্য ও 
তাহার রাজ! দণ্ডিত হুইবে।” নেবুসেড্নেজার কিন্তু 
জীবিত অবস্থায় বেবিলনের ধ্বংস দেখিয়া যান নাই। 
তাহার মৃত্যুর পর তাহার পুক্র বেল্সেজার সিংহাসনে 
অধিরোহণ করে। পিতার ন্যায় তাহার কোনও গুণই 
ছিল না। সে অত্যন্ত বিলাসপ্রিয় ও অত্যাচারী ছিল। 
কাজেই রাজ্য নান প্রকারে বিশৃঙ্খল হইল। এই স্থযোগ, 
পাইয়া মিডিয়া ও পারশ্যবাসীর প্রতিহিংসার আকাঙ্ক্ষা 
জাগিয়৷ উঠিল। তাহার! পারশ্যরাজ সাইরাসের অধীনে 
এক বিপুল সেনা সংগৃহীত করিল। শুভক্ষণে বেবিলন 
ধ্বংসের জন্য এই সেনা যাত্রা করিল।  . 
বেবিলনবাসী সর্বদাই ফোরাত নদীটাকে তাহাদের 
দেশরক্ষার প্রধান সহায় মনে করিত; এইক্ষণ এই 

ফোরাত নদীই তাহাদের নিকট বিশ্বাসঘাতকতা করিল ।- 
সাইরাস, ছুই বসর যাবত বেবিলন অবরোধ করিয়া 
যখন দেখিলেন তীহার প্রয়াস বৃথা হইতেছে এবং জল ও 
আহার বেবিলনবাসী স্বীয় নগর হইতেই পাইতেছে, তখন 
ফোরাঁত নদীর গতি পরিবর্তন করিয়া! দেওয়াই একমাত্র 

উপায় বলিয়া স্থির করিলেন । 
সকল দেশেই বৎসরের মধ্যে এক দিবস বনভোজের 
ব্যবস্থা আছে। যেমন প্রাচীন ফরাসী বা! ট্রোৌজানদিগের 
ভোজের জন্য একদিন নির্দিষ্ট ছিল, সেদিন কেহই 
কোনও কাজ করিত না, সকলেই নৃত্য, গীত ও ভোজের 
আনন্দে সময় কাটাইত, এই বেবিলোনিয়াবাসীদেরও 
সেইরূপ একটি দিন নিদিষ্ট ছিল। সেই ভোজের আনন্দ 
উৎসবের দিন আগত হইলে সাইরাস সমস্ত আয়োজন 
ঠিক করিলেন । উৎসবের রাত্রে যেমন সামান্য কয়েক- 
জন পাহার। রাখিয়া সমগ্র বেবিলনবাপী পানাহারে 
ব্যাপৃত হুইল অমনি সাইরাস একদল সেন! লইয়া যাইয়া 
পুর্বববর্ণিত ফোরাত নদীর কৃত্রিম খালছয়ের বাঁধ কাটিয়া 
দিলেন। হু হু শব্দে ফোরাত নদীর সমস্ত জল খালছয় 
দিয় বহিয়া চলিল। প্রহরেক মধ্যে ফোরাত নদী শুক্ষ 
বালুকাময মরুভূমি হইল। তন ুটুসন্য লইয়া 
সাইরান বেবিলনের পিতলঘার ভূর্চিটিরয়া 

প্রবেশ করিলেন। প্রহরীগুলিকে মারিয়া ফেলিতে 
বিস্তর সময় লাগিল না। পরে অতর্কিতে রাজপ্রাসাদে 
প্রবেশ করিয়া সভ্রাটকে হত্যা করিলেন। এবং 
বেবিলন নিজ রাজ্যভূক্ত করিলেন। সাইরাসের মৃত্যুর 
পর ডেরিয়াস্‌ হিষ্টেদ্পেস্‌ রাজা হন। এই সময়ে 
সাইরামের মৃত্যুর বার বৎসর পরে বেবিলনবাসী স্বাধীন 
হুইবার জন্য একবার চেষ্টা করে। ডেরিয়াস্‌ প্রায় ছুই 
বদরের যুদ্ধের পর নগরী পুনগ্রণ করেন। এই 
সময়ে তিনি নগরের উচ্চ প্রাচীর পুনঃ বিদ্রোহের ভয়ে 
বিন করিয়া ফেলেন। কয়েক বতসর পরে জোরেফ.- 
সেমের রাজত্বকালে তিনি গ্রীস্‌ জয়ে বিফলমনোরথ 
হুইয়া বেবিলনে আগমন করেন এবং এই সমরোগ্ভোগের 
ব্যয়ভার উদ্ধারের জন্য বেবিলনের মন্দির ও প্রাসাদ 
ধ্বংম করিয়া তাহার বিপুল ধনরত্ব ও সংগৃহীত অমূল্য 
তৈজপত্র লইয়া যান। এই প্রকারে বেবিলনের ধ্বংস 
সম্পূর্ণ হইল। পাপপথে বৃদ্ধিপ্রাপ্ত বেবিলনের উচিত 
প্রায়শ্চিত্ত হইল। 

আফিকাঁর জনহীন বালুকাময় বিস্তীর্ণ মরুভূমিকে 
যেন কৃত্রিম পর্বতে সজ্জিত করিবার জন্যই প্রাচীন মিশর 
রাজগণ পিরামিড শ্রেণী নির্মাণ করিয়াছিলেন । শস্য- 
শ্যামল নাইল নদীর উৎপত্তি স্থানগুলিকে যেন চিরম্মরণীয় 
করিবার জন্য এই গন্তীর সৌন্দধ্যবিশিষ্$ ভীষণাকার 
পিরামিড ও ন্ফিন্কদ্‌ দণ্ডায়মান । পিরামিডের আকার 
অতিশয় বৃহৎ__আশ্চর্য্যজনক বৃহৎ । এ প্রাচীন যুগে 
যখন বর্তমান কলকারখানার সৃষ্টি হয় নাই তখন কি 
কৌশলে বৃহদ।কার প্রস্তর সকল শত শত ফিট উচ্চ 
পিরামিড্এর শীর্ষদেশে স্থাপিত হইল ইহা সত্য সত্যই 
বিশ্ময়কর.। প্রাচীন ইতিহাসের জনক হিরোডটাস্‌ বলেন, 
“সেই শত শত রাজবংশের উত্থান পত্তন প্রত্যক্ষকারী 
পিরামিড দেখিলে সত্য সত্যই মন্ত্রমুগ্ধ হইতে হয়। 
পিরামিডের সৌন্দধ্য অমানুষিক, অভাবনীয়, নীরব; 
শ্রোতাকে মুখের কথায় আভাষ মাত্রও দেওয়া যায় না।” 
কেরলই চারিদিকে বালুকাময় সমতল ক্ষেত্র, যতদূর দৃষ্টি 
যায় আর কিছুই দেখ! যায় না, মাঝে মাঝে এক একটা 
পিরামিড নভম্পর্শী শির উত্তোলন করিয়া দর্শকগণের 

'কৌতুহল উদ্দীপিত কর্ধিতেছে। আবার পিরামিডগুলি - 
কেমন ? দেখিলে মনে হয় না মর্ত্যবাসীর কলাকৌশলে 
ইহা! নির্মিত_এক একটী পাহাড়ের টিলা যেন 
স্বভাবতঃই এ আকারে পরিণত হইয়াছে। 
এই পিরামিড সকলের মধ্যে গিজের (01261 ) 
পিরামিডই আকারে সর্বাপেক্ষা বৃহৎ, এবং পৃথিবীর 
যাবতীয় অট্রালিকার মধ্যে সর্ববৃহৎ বলিয়! প্রসিদ্ধ। 
এইগুলি প্রায় খু অন্দের ২০০০ বৎসর পূর্বেব নির্মিত 
হইয়াছিল। সেই সময়েও মিশরবাঁসী প্রস্তরকে যে কোন 
.-নিন্দিট আকারে কাঁটিতে ও রীতিমত মত্থণ করিতে 
জানিত। আর কি প্রকারে বৃহৎ বৃছৎ প্রস্তরখণ্ড- 
সকল জল কি স্থলপথে তিনশত কি চারিশত ক্রোশ 
বহন করিতে হুয় তাহাও জানিত। প্রস্তর কাচের 
স্যায় মস্থণ করা ও এত দুরদুরান্তরে বহন করিয়া লইয়া 
যাওয়া এখনও প্রায় অসম্ভব বলিয়াই অনুমিত হয়। 
হিরৌন্ডটাপ্‌ মেল্ফিসের (119071205 ) পুরোহিতগণের 
নিকট হইতে জ্ঞাত হন-_এই বৃহৎ পিরামিড থু পূর্বব ৯০০ 
শতাবদ মিশররাজ চিওপৃস্‌ (01:5০25 ) কর্তৃক নিশ্মিত। 
ইহা প্রস্তুত করিতে এক লক্ষ লোকের কুড়ি বৎসর 
লাগিয়াছিল। এই পিরামিডের সর্ববনিম্নতম প্রকোষ্ঠে 
চিওপৃসের মৃত দেহ রক্ষিত হইয়াছিল এই প্রকোষ্ঠের 


পিরামিড । ২৫ 


চতুর্দিকে একটি সুড়ঙ্গ ছিল, তাহাতে আশ্চর্য্য কৌশলে 
নাইল নদীর জল আনীত হুইয়াছিল। দ্বিতীয়া 
চিওপ্সের ভ্রাতা রাজ! সিফেন কর্তৃক গঠিত হইয়াছে। 
তৃতীয়টা চিওপৃস্‌ পুত্র মাইসেরিনাস্‌ কর্তৃক নিশ্মিত হয়। 
বড়, পিরামিডটীর তলদেশ সমচতুক্ষোণ কিন্তু 
শীর্ষদেশ মৃচ্যগ্রের ন্যায় তীক্ষ। ভিত্তির প্রতি বাহুর 
পরিমাপ ৮০০ গ্রীকফিট। অতি মস্যণ প্রস্তর দ্বারা 
_ এইগুলি নিম্মিত, প্রতি খানি প্রস্তরফলক ত্রিশ ফিট্এর 
কম লম্বা হইবে না। প্রথমে বৃহৎ প্রস্তরফলকগুলি 
সোপানশ্রেণীর ন্যায় সজ্জিত ও স্থাপিত হইয়াছে. 
নানাপ্রকার কলকারখানা ও কাষ্ঠমঞ্চ দ্বার প্রস্তরখণ্ড 
সকল্র মৃত্তিকা হইতে উত্তোলিত হইয়া পিরামিডের 
শূর্যদেশে রক্ষিত হইয়াছে । এই শীর্ষদেশের নিম্মাণ 
শেষ হইলে পরে তাহার নিন্ন টায়ার বা সারিতে 
উপরোক্ত উপায়ে পাথর বসান হয়। এই প্রকারে 
পরিশেষে তলদেশ সম্পূর্ণ হয়। পিরামিড প্রস্তৃত- 
কারী মিস্ত্রী ও মজুরগণের খাইবার খরচ মোট কত 
পড়িয়াছে তাহা প্রতি পিরামিড গাত্রেই মিশরদেশীয় 
ভাষায় ক্ষোদ্দিত রহিয়াছে । প্রথম পিরামিড প্রস্তত 
স্থিরীকৃত হুইলে যে স্থান হইতে প্রস্তরখণ্ড সংগৃহীত 
হইবে সে স্থান হইতে পিরামিড প্রস্ততের স্থান পর্যন্ত 


২৩ : পৃথিবীর আশ্চর্য্য । 
একটি উচ্চ রাস্তা বাঁধান হয়। রাস্তাটী পিরামিডের 
দিকে ক্রমশঃ উচ্চতর করিয়া বাধাই হইতে থাকে 
পরিশেষে যখন পিরামিড প্রস্তৃত স্থান পর্য্যস্ত আইসে 
. তখন এ রাস্তা পিরামিডের তলদেশের সমান উচ্চ হয়। 
এই রাস্তা প্রায় ৬০ ফিট চওড়া এবং অতি মস্যণ প্রস্তরে 
্রস্তুত। ইহার নির্্মাণকৌশলও আশ্চর্যজনক । কেহ 
কেহ পিরামিড অপেক্ষা এই রান্তাই বেশী আশ্চর্যজনক 
বলিয়া মনে করেন। ইহাতে নানাপ্রকার উৎকৃষ্ট, 
ভাঙ্কর্য্যের নিদর্শনও আছে । এই রাস্তা লম্বায় তিন 
-হত্র শ্রীক ফিটের কম হইবে না এবং প্রত্যেকটি 
পিরামিডই এক একটি পাহাড়ের উপর নিম্মিত স্থৃতরাং 
রাস্তাগুলি উচ্চতায়ও কম নহে। এ রাস্তাগুলি এখনও 
বিদ্যমান এবং এগুলি না থাকিলে অধিকাংশ পিরামিডএ 
যাতায়াতই অসম্ভব হইত। এ রাস্তাগুলিই পিরামিড 
প্রবেশের একমাত্র উপায়। পিরামিড প্রস্তত করার . 
সময় বৃহৎ প্রস্তরফলক সহজে বহন করিয়া লইয়! 
যাওয়ার জন্যই এই সকল রাস্তা ব্যবহৃত হইয়াছিল । 
বর্তমানে রাস্তাগুলির অনেক অংশ ধ্বংসোম্মুখ হইয়াছে । 
মিশর দেশ অতিশয় প্রাচীন যুগে সভ্যতা প্রাপ্ত 
হুইয়াছিল। যতদূর জান! যায় রাজ! মিনেস্ই এই 
ফ্বেশের প্রথম রাজ! । তিনি খু পূর্বব ২২০৯ অন্দে 


পিরামিড । ২৭ 
রাজত্ব করিয়াছেন বলিয়া কথিত আছে। মিনেস্এর 
পর ৪8।৫জন রাজা হন, তণ্পর সর্বপ্রধান পিরামিড 
নিষ্মীতা চিওপ২স রাজা হন। খুক্ট পূর্ব ১৯২০ অন্দে 
মহাত্মা এতব্রাহাম এই দেশ ভ্রমণে আগমন করেন। 
তিনি এই দ্রেশ অতিশয় সমৃদ্ধশালী দর্শন করেন; 
শস্য উৎপত্তি আশ্চধ্যজনক এবং প্রায় সর্বপ্রকার 
বাণিজ্যই উন্নতির পথে বলিয়। মনে করেন। 

বস্ততঃ মিশর দেশ অনেক গ্রকারেই প্রসিদ্ধ। 
ংসাবশেষে এখনও যে কলাকৌশল বর্তমান আছে, 
তাহা অতি আশ্চধ্যজনক | ভাক্কধ্য ও অন্যান্ত শিল্পের 
সকলেরই যেন কি এক অদ্ভুত সামঞ্জৈস্ত রহিয়াছে। 
দ্বিতীয়তঃ থুষ্ঠীর ও ইহুদিদিগের ধর্মাশাস্ত্রের বহুল ঘটনা 
ও কথা মিশর দেশের সহিত অতি ঘনিষ্ঠভাবে সংবদ্ধ। 
তারপর '্রীস্দেশের সভ্যতা, শিক্ষা ইত্যাদি সকলই 
মিশর দেশ হইতে সংগৃহীত। মিশরদেশে যে জ্যোতিষ- 
শাস্ত্রের আলোচনা হুইয়াছিল তাহারই শিক্ষায় গ্রীস্‌ 
জ্যোতিবিবিগ্তায় বিশারদ হইল। তারপর দর্শনশান্ত্রে 
মোজেস্‌, পিথাগোরাস্‌, প্লেটে। প্রভৃতি মহাত্মগণ দর্শন- 
শাস্ত্রের প্রজ্রবণ দ্বারা সেই অতীত যুগে মানবশিক্ষার 
চরম সীমা প্রদর্শন করিয়া গিয়াছেন। বিজ্ঞান চর্চাও 
কম ছিল না পিরামিড প্রস্তত প্রণালী তাহার স্বলস্ত 


২৮ পৃথিবীর আশ্চধ্য । 

নিদর্শন । এই সমস্তের উপর মিশর দেশের শস্যোৎ- 
পার্দিকা শক্তি সকল যুগেই জগছিখ্যাত। এই সকল 
কারণে মিশর দেশ পৃথিবী মধ্যে একটি প্রসিদ্ধ দর্শনীয় 
স্থান__শুধু পিরামিড দৃশ্য বা পুর্বব ইতিহাস-প্রসিদ্ধির 
জন্য নহে। ইংরেজি বা ইউরোপীয় ভাষায় এই দেশের 
নাম ইজিপ্ট-_কথিত আছে বেলাস্এঞর কোনও এক 
পুক্র এই দেশে আসিয়৷ রাজা! হন। তাহার নাম 
ইজিপ্টাস্‌ (4:855005)। আরববাসী ও অন্যান্য প্রাচ্য 
জাতি এই দেশকে মেশ্রু বা মিশর (1199 ০: 211১) | 
বলিয়া থাকে । 

এ)।৩ কেইরো নগর হইতেই পিরামিড. সর্বব- 
প্রথম দেখা যায়। গ্র্যাণ্ড কেইরো হইতে পুর্ব, মুখে 
নাইল নদীর পূর্ব তীরে প্রায় পাঁচ মাইল দূর হইতেই 
পিরামিড দেখা যায়। কিন্তু প্রথম দর্শকের পক্ষে 
ইহা৷ তত অদ্ভুতাকার বা আশ্চর্যজনক বৃহ বলিয়া মনে 
হয় না। চারিদিকে মাঠ বা মরুভূমি থাকায় এবং 
উহার সহিত তুপ্পনার যোগ্য উচ্চ কোনও প্রকার কিছু 
না থাকাতে পিরামিডের আকার দর্শনমাত্রে উপলব্ধি 
কর! কঠিন। এই ৫৬ মাইল দূর হুইতেও পিরামিড 
অতি নিকটবর্তী দেখায়, কিন্তু দর্শকগণ যতই অগ্রসর 
হুইতে থাকেন পিরামিড যেন ততই পশ্চাতে সরিয়। 


পিরামিড । ২৯ 
যাইতে থাকে-__সে সামান্য দূরত্ব যেন আর শেষ 
হুইতে চাহে না। ইহার প্রধান কারণ পিরামিডের 
বৃহৎ এবং চতুক্ষোণ আকার। ইহার গাত্র মন্যণ 
স্থুতরাং এত বৃহৎ আকারের কোনও একটি পার্খ কখনও 
আংশিকরূপে দর্শকের চক্ষে প্রথম পতিত হয় না, সমগ্র 
পার্শখই একেবারে দৃষ্টিগোচর হয় ; কাজেই দুরত্ব সম্বস্ধে 
এক ভ্রমাত্মক ধারণা সকলের মনে উদ্দিত হয়। প্রাত% 
কালের কোয়াসাচ্ছন্ন আলোকে পিরামিড গুলিকে মন্যণ 
গাত্রবিশিষ্ট এক পার্থখে হেলান পর্বত বলিয়া ভুল 
হুয়__ক্রমশঃ নিকটবর্তী হইলে যখন স্পন্ট দেখিতে . 
পাওয়া! যায় তখন তিনটা অতি বৃহৎ ও একটি অপেক্ষা- 
কৃত,ছোট পিরামিড পাশাপাশি রহিয়াছে মনে হয়। 
এক মাইল দুরে থাঁকিতেই দর্শকের মনে হয় যেন তিনি 
হাত বঝাড়াইলেই পিরামিড ছুঁইতে পারেন। বস্ততঃ 
উহার পাশাপাশি প্রতিষ্ঠিত নহে--এবং উহাদের 
প্রকৃত দূরত্ব একেবারে নিকটে না গেলে বুঝা যায় 
না। পিরামিডের তলদেশে দণ্ডায়মান হইলে উহার 
প্রকৃত আকার বুঝা যায়। এমন হৃদয়হীন বুঝি 
পৃথিবীতে নাই যে পিরামিডের তলদেশে দণ্ডায়মান হইয়া 
: উহার অসাধারণ আকার দেখিয়া মুগ্ধ না হয়-__অস্ততঃ 
ক্ষণেকের জন্যও উহার নিন্নাতার প্রশংসা না করে। 


৩ পৃথিবীর আশ্চর্য্য। 


আকারে বৃহ পিরামিড এই চারিটিই, তবে মিশর দেশে 
বহু পিরামিড আছে। অপর সকলগুলি আকারে এত 





বৃহৎ নহে। পিরামিডগুলি আমাদের দেশের মঠের 
হ্যায় গোলাকার ( অর্থাৎ মোচার কর্ডিত' অগ্রভাগের 
ম্যায়) নছে-__চতুক্ষোণ, এবং যতই উর্ধে উঠ্ঠিয়াছে 


| পিরামিড । ৩৯ 
ততই ক্রমশঃ সরু হুইয়। গিয়াছে, সরু হইতে, 
হইতে পরিশেষে প্রায় সুচের অগ্রভাগের মত তীক্ষু 
হইয়াছে। রাঁজ! চিওপ্স্এর মৃতদেহ যেটিতে আছে 
সেই পিরামিডটাই সর্বাপেক্ষা বৃহৎ । কথিত আছে 
এইটী তৈয়ার করিতে আনুমানিক ষাট কোটি টন 
প্রস্তর ব্যবহৃত হইয়াছে । ্‌ 

এই সকল পিরামিডের অতি নিকটেই ক্ষিন্ঝ্স, 
অবস্থিত। ইহা আর কিছুই নহে, একটি পাহাড় 
প্রকাণ্ড মনুষ্য মন্তকের আকারে কর্তিত হইয়াছে। 
প্রকাণ্ড বলিলেও ইহার আকারের ঠিক অনুমান 
পাওয়া যায় না। কলিকাতা সহরের সমান বিস্তৃত 
ভি্তিবিশিষ্ট একটি পাহাড়কে চক্ষু কর্ণ নাদিকা 
সম্বলিত মনুষ্য-মুখোসে পরিণত করিলে যাহা হয়, এই 
স্ফিন্য_ও তাহাই । 

পিরামিডগুলি কি উদ্দেশ্য সাধনের জন্য এত 
পরিশ্রমে ও অর্থব্যয়ে নির্মিত হইয়াছিল এ মম্বন্ধে 
বু মত আছে। কেহ বলেন, মিশরের প্রাচীন 
বিখ্যাত রাজা-রাণীদের সমাধিক্ষেত্র বিশেষভাবে চিহ্নিত 
রাখিবার জন্যই পিরামিডগুলি তাহাদের বংশধর বা 
পরবর্তী রাজগণ কর্তৃক প্রস্তুত হইয়াছিল। কেহ কেহ 
বলিয়া থাকেন, পিরামিডগুলি কেবল প্রধান ব্যক্তিগণের 

মমাধিক্ষেত্রের স্মৃতি-রক্ষার্থই নিশ্মিত হয় নাই, 
মিশরবাসী জ্যোতির্বিব্দ পণ্ডিতগণ গ্রহ, উপগ্রহ ও 
জ্যোতিষ্ষমগ্ডলী সহজ ভাবে ও পুঙ্থানুপুঙ্খরূপে পর্য্য- 
বেক্ষণ করিবার নিমিত্ই এই পিরামিড্‌ নিশ্বাণ করিয়া- 
ছিলেন। আবার কেহ কেহ এই প্রকারও বলিয়৷! 
থাকেন যে এগুলি সেই যুগের সভ্যতা, কলাকৌশল 
এবং বিজ্ঞান-চর্চার নিদর্শন পরবর্তী যুগবাসীদ্িগকে 
বিজ্ঞাপন করাইবার জন্যই নির্মিত। আবার কেহ 
কেহ ইহাঁও বলেন- যে এগুলি উর্বর মিশর. দেশের 
_ অপরধ্যাপ্ত কৃষি উৎপন্ন শস্ত নিরাপদে রাখিবার গোলা- 
বাড়ী রূপেই প্রাচীনকালে ব্যবহৃত হইয়া থাঁকিবে। 


৩। জুপিটার ওলিম্পিয়াস। 
( প্রতিমুতি ) 
ইন্দ্র যেমন আমাদের দেবতার রাজা-_মেঘ, ঝড়, 
জল, বিদ্যুৎ, বজ্াঘাত প্রভৃতির কর্তা, পঞ্চভুতের 
আধিপত্য লইয়া 'তিনি যেমন পৃথিবী শাসন-পালন 
করিয়া থাকেন, তেমনি গ্রীকদিগেরও দেবতার এক 
রাজা ছিলেন--তাহার নাম “জুপিটার বা জোভ 1” 

জুপিটার সকল দেবতার শ্রেষ্ঠ_-_তাহার ক্ষমতাও. 
অশীম। তিনি পঞ্চভূতের কর্তা; মেঘ, বৃষ্টি, বায়ু, 
অগ্নি, বিদ্যুৎ বজ প্রভৃতি লইয়া তিনি প্রকৃতি-রাজ্য 
পরিচালনা করিয়া থাকেন। চক্ষের পলকপাতে 
মুহুর্তে প্রলয় ঘটাইয়া! পৃথিবী ধ্বংস করিতে তিনি 
যেমন পটু, আবার ধাশ্মিক, সত্যবাদী, ন্যায়পরায়ণ 
জনগণকে রক্ষা করিতে-_তাহাদের সৎকাধ্যের পুর- 
স্কার দিতে সততই সেইরূপ যুক্তহত্ত। তিনিই ধনৈ- 
শ্চর্য্য, স্থখ-সৌভাগ্য দ্রান করেন, দেশের লক্ষী-্্ী 
রক্ষ। ও বৃদ্ধি করেন, সভ্যতার সহিত শিল্প-বাণিজ্যের 
উন্নতি বিধান করিয়া থাকেন, সেই নিমিভই এ্রীস্দেশ- 
বাসিগণ ভক্তিপূর্ণ অন্তরে সর্ববদাই তাহার পুজা-আরাধনা 
করিত। দেশের নানা স্থানে প্রকাণ্ড প্রকাণ্ড স্থদৃশ্ঠয 
মন্দির সকল নিম্মাণ করিয়া তন্মধ্যে “জুপিটারের, 
নয়ন-মনোরঞ্জন ধাতু ও রত্বময় প্রতিমূর্তি প্রতিষ্ঠা 
করিত। ইহার মধ্যে ওলিম্পিয়াস্থ ইলিস্‌ নামক স্থানে 
প্রতিষ্ঠিত “জুপিটার” প্রতি মূর্তি সর্ববপ্রধান এবং পৃথিবীর 
সপ্তা্চর্য্যের মধ্যে একটি আশ্চর্য ব্যাপার । 

জুপিটারের প্রসিদ্ধ প্রতিমৃত্তি গ্রীস্দেশে কিন্তু জুপি- 
টারের পুজা প্রথম আরম্ভ করে রোমীয়গণ। রোম তখন 
সকল দেশের মন্তকের মণি-_-সভ্যতার জননী । ধন, এশ্বর্য্য, 

' স্থখ, সমৃদ্ধি, বিদ্যা, জ্ঞান, বীরত্ব, ও শিল্পের লীলাভূমি। 
অন্যান্য সকলে তাহার প্রতি গৌরবময় চক্ষে চাহিয়! 
থাকিত এবং সর্ববিষয়ে তাহার অনুকরণ করিবার 
প্রয়াস পাইত, স্বতরাং দেবরাজ প্জুপিটারের” বিবরণ 
সত্বরেই দেশ-দেশান্তরে ছড়াইয়া পড়িল, চতুদ্দিক হইতে 
ভক্তিপূর্ণ-চিত্তে জনগণ আসিয়া মন্দির-প্রাঙ্গধে সমবেত 
হইতে লাগিল, নিকটবর্তী প্রদেশ সমূহে “জুপিটার” 
আপন একাধিপত্য বিস্তার করিয়া লইলেন। এইরূপে 
গ্রীলেও এই পুজা প্রবর্তিত হয়। | 

প্রাচীন ইটালী ও গ্রীসে তখন ভাস্কর্য্য শিল্পের যত 
উন্নতি হুইয়াছিল-_পুথিবীর অন্য কোন প্রদেশে তন্রপ 
হয় নাই। পথে ঘাটে, হাটে, মন্দিরে, যথায় তথায় 
নান৷ প্রকারের স্থন্দর স্থন্দর প্রতিমূর্তি সকল স্থাপিত 
হুইয়া নগরের শোভা বৃদ্ধি করিত। রোমীয়গণ তাহা- 
দের দেবতার একাধিপত্য দেশ-বিদেশে বিস্তার করিবার 
অভিপ্রায়ে তাহাদিগের দেবতাগণের এমন চমৎকার 
প্রকাণ্ড প্রকাণ্ড আশ্চর্য্য প্রতিমূর্তি সকল নিম্মাণ করিত, 
যে তাহাদিগের দিকে চাহিলে মন স্বতঃই ভক্তি, বিম্ময় 
ও ভয়ে অভিভূত 'হুইয়া পড়িত-_তাহার্দিগকে জাগ্রত 
ও প্রত্যক্ষ ভাবিয়া সকলে সভয়ে পুজা-অর্চনা করিত । 
নিত্যই দলে দলে লোকজন আসিয়া মন্দির ছাইয়া' 

* ফেলিত। পুরোহিতগণও সময় ও স্থযোগ বুঝিয়া 
দেবগণ সম্বন্ধে নানা কথা, গল্প, উপন্যান ও ইতিহাস 
রচন1! করিয়া শুনাইত-_তাহাতে তাহাদের বিল্ময় ও 
ভক্তির মাত্রা দশগুণ বাড়িয়া যাইত । 

বাস্তবিক পক্ষে ভাকঙ্কর্য্যে রোমীয়গণ অপেক্ষা 
গ্রীক শিল্সিগণের ক্ষমতা ও দক্ষতা এমন অদ্ভুত ছিল 
যে, কোন বিষয়ে কোন স্থানে সামান্য মাত্র খুঁত 
থাকিত না। কি নিশ্মীণ-কৌশল, কি অঙ্গ-প্রত্যঙ্গের 
গঠন, কি বর্ণের স্বাভাবিকতা, কি হাব-ভাবের বিকাশ-_' 
সর্বববিষয়েই তাহারা স্বভাব ও সত্যের অনুরূপ হইত। 
বিশ্বনিন্দুক লমালোচকগণ তীক্ষ-দৃষ্টিতে পুঙথানুপুঙ্থ- 
রূপে পর্য্যবেক্ষণ করিয়া দেখিয়াও কোন স্থানেই কোন 
প্রকার ক্রটি বাহির করিতে পারিত না। চক্ষে 
দেখিলে তাহারা যে মনুষ্যহস্ত নির্মিত, তাহা অনুভূত 
হওয়া দুরে থাকুক_মনে হুইত, দেবগণ বুঝি সত্য, 
সত্যই স্বর্গ ছাড়িয়া তাহাদের কাধ্যাকার্যের দও ও 
পুরস্কার বিধান করিবার জন্যই সেই সকল মন্দির 
মধ্যে আসিয়া অধিষ্ঠান করিতেছেন । স্থতরাং দেশবাসী 
প্রজাপুঞ্জ হুদয়ের সমস্ত বিশ্বান ও ভক্তি ঢালিয়া তাহা- 
দিগকে পুজা! করিত। ইহাতে দেশবাসী জনগণের 
মধ্যে একতার বন্ধন দৃঢ় হইত, রাজভক্তি বৃদ্ধি পাইত, 

ধর্ম ও দেশের প্রতি আকর্ষণ অটল-_-অচল থাকিত, 
সকলেই স্থখ-শান্তির ক্রোড়ে নির্বিবিঙ্ে কালযাপন করিয়া 
সৌভাগ্য ও সম্দ্ধিশালী হইত। এই জন্যই তখন 
সাম্রাজ্য মধ্যে চতুর্দিকে দেব-মূর্তি সকল বিস্তার হুইয়! 
পড়িয়াছিলু। 

“জুপিটার ওলিম্পিয়াসের প্রতিমক্তি নির্মিত হইবার 
পুর্বেব রোমান ও গ্রীকরাজ্যে “জুনো+ ও “মিনার্ভা দেবীর 
প্রতিমূর্তি সর্বশ্রেষ্ঠ ছিল। তন্মধ্যে আবার দেবী 
“মিনার্ভারঃ প্রতিমুর্তিই অদ্ভুত ও অতুলনীয় বলিয়া গণ্য 
হুইত। বাস্তবিক তেমন চমৎ্কার-_-তেমন প্রকাণ্ড__. 
তেমন অদ্ভুত ব্যাপার পুর্ববে কেহ কখনো কল্পনাও 
করিতে পারে নাই । যখন সে মূর্তি নির্মিত হইল-: 
তখন সকলেই বিস্মিত হইয়া ভাবিল যে, নির্মাতা অদ্ভুত 
দৈবশক্তিসম্পন্ন, নচেৎ মনুষ্য-শক্তিতে এ প্রকার 
'আশ্চর্য্য ব্যাপার সমাধান হওয়া নিতান্তই সপ্নাতীত 
ব্যাপার ! 

“মিনার্ভা+ দেবীর প্রতিমু্তি হস্তিদন্ত ও স্ববর্ণে নির্টিত, 
উনচল্লিশ ফিট দীর্ঘ। এত দীর্ঘ এবং প্রকাণ্ড হইলেও 
গঠন ও বর্ণের সামঞ্জস্য অতুলনীয়। ইহার মূল্য ১২০০০০ 
এক লক্ষ কুড়ি হাজার পাউগু । “ফিডিয়াস+ নামক এক 
শিল্পী এই প্রতিযৃর্তি গড়িয়া দেশ-বিখ্যাত হুইয়৷ পড়িল। 

“ফিডিয়াস” খুউ-পূর্বব ৪৯০ শতাব্দীতে এথেন্ল নগরে 
জন্মগ্রহণ করেন। সেই সময়ে গ্রীস্দেশে ভাক্র্য্য 
শিল্পের অত্যন্ত আদর বাড়িয়াছিল, স্থতরাং যে কেহ 
সেই শিল্পের শিক্ষা ও চচ্চায় মনঃসংযোগ করিয়াছিলেন 
_-সকলেই অল্প-বিস্তরভাবে প্রতিপত্তিলাভ করিয়া গিয়া- 
ছেন। ইহাদের মধ্যে কালে “ফিডিয়াস্ই+ সর্বশ্রেষ্ঠ 
স্থান অধিকার করিয়াছিলেন 

_ সাইমনের রাজত্বকালে অল্পবয়স্ক হইলেও ফিডিয়াস্‌. 
সরকারি কার্যে নিযুক্ত হইয়া শীঘ্রই স্বীয় গুণগ্রাম ও 
প্রতিভার পরিচয় দিয়াছিলেন । যখন পেরিরুস্‌ এথেন্দের 
সর্বময় হর্তা কর্তা হইলেন, তিনি ফিডিয়াসের শক্তি ও 
প্রতিভার পরিচয় পাইয়া তাহাকেই নগরের সৌন্দর্ধ্য বর্ধন 
কাধ্যে নিয়োগ করিলেন। যত প্রকাণ্ড প্রকাণ্ড প্রাসাদ, 
খোদাই কাধ্য ও সৌন্দর্য্যময় প্রতিমূত্তিসকল, সমস্তই 
তাহার নেতৃত্বাধীনে তীহারই আদর্শ, আদেশ ও উপদেশ-. 
মতে নিশ্মিত হইতে লাগিল। সেই সকল চমৎকার 
চমৎকার অপূর্বব কারুকাধ্যে ফিডিয়াসের- নাম দেশময় 
ছড়াইয়া পড়িল। 

যিনি যে কাধ্যই করুন না কেন, সে কার্য যদি 
প্রাণপর্ণ শক্তি চেষ্টা ও মস্তিষ্ষ নিয়োগ করেন, তাহা 
হইলে তাঁহার উন্নতির পথে কেহুই বাধা জন্মাইতে পারে 

না__স্বয়ং ভগবান তাহার সহায় হন। ফিডিয়াস তাঁহার " 
কার্যে এমন একাগ্রতা, শক্তি, চিন্তা, প্রাণ, মন অর্পণ 
করিলেন যে অচিরেই এমন দিন আসিল যখন তাহার 
পরিশ্রমের ফল ফলিল, ভগবান আপনি সহায় হইয়া 
তাহার স্থনাম, জগঘ্যাপী করিয়। দিলেন । 

প্রকাণ্ড প্রকাণ্ড প্রাসাদ ও ছোট বড় নানাবিধ 
খোদাই কাধ্য করিতে করিতে তীহার মনে হুইল যে 
_তিনি যদি গ্রীস্দেশীয় দেবতারন্দের প্রতিমূর্তি নিন্াণ 
করিতে পারেন, তাহা হইলে দেশের একটি অভূতপূর্বৰ 
কার্য্যের অনুষ্ঠান হয়। তখন হইতেই তিনি সেই- 
বিষয়ে মনঃসংযোগ করিলেন এবং সেই সকল ইতিবৃত্ত 
জানিবা'র জন্য দেশের সমস্ত পুরাণ, ইতিহাস ও বড় বড় 
কবি এবং লেখকদিগের পুস্তক সকল অধ্যয়ন করিলেন। 

শ্রীস্দেশে প্রথমে “আব্লুশ* প্রভৃতি কাষ্ঠে ছোট 

*ছোট মূর্তি খোদাই করা হুইত, পরে ক্রমে ক্রমে তাহা! 
হইতে মৃত্তিকায় ও প্রস্তরে সেই সকল কার্য হইতে 
লাগিল, অবশেষে ধাতুতে এবং হস্তিদন্তে সেই সকল 
কার্্যের চরম উৎকর্ষ প্রতিপন্ন হইল। সেই সময়ে 
ফিডিয়াস্‌ হস্তিদন্ত ও ন্বর্ণে “মিনার্ভ” দেবীর সেই উনচল্লিশ 
ফিট উচ্চ প্রকাণ্ড অপূর্বব প্রতিযুত্তি গড়িয়। দেশ বিখ্যাত 
হুইলেন। 


৪০ পৃথিবীর আশ্চর্য্য । 

কিন্তু মানবের ভাগ্য চিরদিন এক ভাবে যায় না। 
হ্বখের পর ছুঃখ-_ছুঃখের পর আবার স্বখের দিন আসে। 
ভাগ্যক্রমে সেই সময়ে ফিডিয়াসের স্থখ-সৌভাগ্যের সূর্য্য 
মেঘে ঢাকিল, তাঁহার নামে প্রতারণা ও অপহরণের 
অভিযোগ উপস্থিত হইল। 

কুবেরের ভাগারের মত-_অত বেশী মূল্যে “মিনার্ভা” 
দেবীর সেই অপূর্ব প্রতিমৃক্তি নিম্মাণ করার পর দেশময় 
যখন তাঁহার যশ ও খ্যাতি ছড়াইয়া৷ পড়িল-_-অমনি. 
পরশ্ীকাতর হিংস্থকদিগের প্রাণে যেন শেল বিদ্ধ হইল। 
' -তাহারা! ফিডিয়াসকে নষ্ট করিবার উপায় উদ্ভাবন করিল, 
এবং তাহার নামে “মিনার্ভা” দেবীর প্রতিযৃত্তি নির্মাণ 
কার্য্যের ত্বর্ণ ও অর্থ অপহরণের অভিযোগ দিল। ' এরূপ. 
অপরাধে তখন নির্বাসন এবং প্রাণদণ্ড পর্যন্ত হইত, 
স্থতরাং ফিডিয়াস্‌ জন্মভূমি এথেন্ন ছাড়িয়া “এলিশ? 
প্রদেশে পলায়ন করিলেন । 

অনেক সময়ে দেশবাসীর মন্দ অভিপ্রায়ের ভিতর 
দিয়া ভগবান অনেক মহত্তর কার্য্য সাধন করিয়া থাকেন। 
ফিডিয়াসের ভাগ্যেও. তন্দরপ, ঘটিল__স্দেশ পরিত্যাগ্ন 
করিয়া পলায়নই তাহার অমর খ্যাতির ুত্রপাত করিয়া 
দিল। ও 

এলিশ+ প্রদেশে “লিম্পিয়া” নামক স্থান ্ীক্গপের 

নিকট পরম পবিত্র বিবেচিত হইত। সেই স্থানে 
সে দেশবাসী প্রধান প্রধান ব্যক্তিগণ “জুপিটার ওলি- 
ম্পিয়াসের« এক প্রতিমূণ্তি গঠন করিবার জন্য 
ফিডিয়াসকে আনয়ন করিয়া! সেই কাধ্যে নিয়োগ করিল। 

স্বদ্রেশবাসিগণের অকৃতজ্ঞ ব্যবহারে ফিডিয়াস বড়ই 
মন্্াহত হুইয়াছিলেন, তাহাদের উপর দারুণ দ্বণ! 
জন্মিয়াছিল। তিনিও এই স্থযোগে মনের ক্ষোভ মিটাই- 
বার অবসর পাইলেন, এবং এলিশবাসিগণের প্রস্তাব 
পরম আগ্রহে গ্রহণ করিলেন। 

তিনি স্থির করিলেন পেরিক্রসের আজ্ঞায় এথেন্নে 
“মিনার্ভা” দেবীর যে উনচল্লিশ ফিটু উচ্চ অপূর্বৰ প্রতি- 
মুক্তি' গঠন করিয়াছেন, দেশদেশাস্তরে যে প্রতিসুত্তির 
গৌরব-খ্যাতি- রাষ্ট্র হুইয়া পড়িয়াছে, সেই গৌরব গর্বব 
যদি তিনি কোন উপায়ে খর্ব করিয়া দিতে পারেন, 
তবেই এথেন্নবাসীর ছুক্ষন্মের প্রতিশোধ দেওয়া হইবে। 
মনে মনে এইরূপ স্থির করিয়া ফিডিয়াল তাহার এই 
মহত্তম দ্বিতীয় কার্যে এমন শক্তি, পরিশ্রম, চিন্তা ও 
মস্তিষ্ষ অর্পণ করিলেন যে তাঁহার এবারকার এই কার্ধ্য 
পৃথিবীর সপ্তাশ্চর্য্ের মধ্যে একটি অপূর্বব, প্রধান, আশ্চর্য্য 
ব্যাপার বলিয়া চিরদিনের জন্য ইতিহাসে অমর খ্যাতি 
লাভ করিল। 


৪২. পৃথিবীর আশ্চর্য্য 1 : 

ফিডিয়াস “জুপিটার ওলিম্পিয়াসের, প্রতিমৃত্তি গঠনে 
মহাকবি হোমরের মহাকাব্যের বিবরণ গ্রহণ করিলেন 
এবং অদ্ভুত প্রতিভাবলে সেই কাব্যগ্রন্থের ছত্রে ছত্রে 
বর্ণে বর্ণে পুষ্থানুপুঙ্থরূপে মিলাইয়া সেই প্রতিমুন্তির 
গঠনকার্য্য আস্ত করিলেন। 

“জুপিটার গুলিম্পিয়াসের” প্রতিমুত্তিও হস্তিদস্ত এবং 
স্বর্ণে নিশ্িত হইল-_-এ মুন্তি সিংহাসনের উপরে উপ- 
বিষ, তথাপি তাহার মস্তক প্রায় মন্দিরের ছাদ স্পর্শ 
করিল, সে ছাদ মন্দিরের মেঝে হইতে ৬০ ষাট ফিট্‌ 
উচ্চ, স্থৃতরাং উপবিন্ট অবস্থাতেই দীর্ঘে সে ্তিমুি 
আটান-উনযাট ফিটের কম হইল না । এক্ষণে অনুমান 
করুন-_সে কি বিরাট ব্যাপার ! 

কেবল তাহাই নহে__দীর্ধঘে যেরূপ, প্রস্থে এবং অঙ্গ- 
প্রত্যঙ্গের গঠনেও তাহারই অনুরূপ । বৃক্ষশাখায় তীঁহার 
শিরন্ত্রাণ শোভিত, দক্ষিণ হস্তে “বিজয়-দেবতার” স্বর্ণ ও 
হস্তিদন্ত নির্মিত প্রতিমুত্তি, বাম হস্তে নানা উজ্জ্বল ধাতু 
নির্মিত দীর্ঘ রাজদ্ড-_সেই দগুশীর্ষে স্বর্ণ নির্মিত ঈগল্‌ 
পক্ষী। প্রতিমুণ্তির পরিচ্ছদ স্ববর্ণনির্শিত__তাহাতে নানা 
প্রকার পশুপক্ষী এবং ফুল-ফল অস্কিত। -: 

মিংহাসনটিও অতি. অপূর্ধব--কল্পনার অতীত, 1 
হস্তিদস্ত এবং “আবলুস্* কাষ্ঠের উপর স্বর্ণ এবং বহুমুল্য 


ভায়েন! দেবীর মন্দির রা ৪৩ 
অত্যুজ্জ্বল রত্বরাজি খচিত হুইয়! নির্মিত__তাহাতেও 
নানাপ্রকারের মনুষ্য, দেবতা, পশু-পক্ষী অঙ্কিত। 

সে প্রতিষুর্তি যখন নির্মিত হুইল, তখন দেশ 
 দেশান্তরে তাহার খ্যাতি “মিনার্ভা” প্রতিমুর্তির গৌরবকে 
চিরদিনের জন্য খর্ব করিয়া দিল। জনসঙ্ঘ নির্বাক 
বিস্ময়ে তাহার পানে চাহিয়া চাহিয়া ভাবিল-_মনুষ্য- 
শক্তির কথা দূরে থাকুক, এ বিরাট ব্যাপার কল্পনারও 
অতীত। সেই হুইতে পৃথিবীর ইতিহাসে ফিডিয়াস্‌ ও 
তাহার অপূর্ববকাধ্য অমর খ্যাতি লাভ করিল। 


৪। “ডায়েনা” দেবীর মন্দির । 


*এফিসিয়াসে” 'ায়েনা” দেবীর মন্দির পুথিবীর 
সপ্তাশ্চধ্যের মধ্যে অন্যতম | কালে সকলই লয় প্রাপ্ত 
হয়, _-অধুনা তাহার আর চিহ্ৃুমাত্র না থাকিলেও, এক- 
কালে তাহার গৌরব-গাথা পৃথিবীময় রাষ্ট্র হইয়াছিল। 

“ডায়েনা” রোমীয়দিগের দেবতা হইলেও তাহার নাম 
দেশ-দেশান্তরে ব্যাপৃত হইয়াছিল এবং এসিয়ার মধ্যেও 
অনেক দেশে অনেক জাতি তাহার পুজ1 করিত, বড় বড় 
মন্দির মধ্যে তাহার প্রতিমূর্তি স্থাপিত করিয়াঁ_সেই 


৪৪ - পৃথিবীর আশ্চর্য্য । 


সকল মন্দির তীর্থস্থানরূপে জ্ঞান করিত এবং তাহাদের 
গৌরব ও শ্রীবৃদ্ধি করিবার জন্য দেশের লোক প্রাণপাত 
করিত। এইরূপে এফিসিয়াসের ডায়েনা দেবীর 
মন্দিরও পৃথিবীর মধ্যে এক অতি আশ্চর্য ব্যাপার 
বলিয়া পরিগণিত হুইয়াছে । পু 

এসিয়া-মাইনর প্রদ্দেশে এফিনিয়াম একটি প্রধান 
নগর। পুরাকালে এ নগর পৃথিবীমধ্যে মহ! সম্বদ্ধিশালী 
ও সৌন্দর্য্য শ্রেষ্ঠ বলিয়া পরিগণিত হইত। বড়বড় . 
কবি ও লেখকগণ ইহার সৌন্দর্য্য বর্ণনা ও যশ ঘোষণা 
করিয়া গিয়াছেন। 

বাস্তবিক পক্ষে প্রাকৃতিক সৌন্দর্যে এফিসিয়াস 
বড়ই সৌভাগ্যবান ছিল। সমুদ্রতীরে-_ স্মার্ণা প্রদেশের 
দক্ষিণ-পূর্বেব শোভাময় নগর আপনার সৌন্দধ্য-গর্বে 
বহুকাল পর্য্স্ত উন্নত মস্তকে দণ্ডায়মান ছিল। 
. একদিকে অভ্রভেদী শৈলমালা আকাশচুশ্িত ' 
শির উচ্চ করিয়া স্বর্গ-মর্ত্যের সম্বন্ধ বন্ধনে অগ্রসর, 
অন্যদিকে অনন্ত নীল ফেনিল সাগর উর্মি 
পর উন্মি তুলিয়া__হেলিয়! ছুলিয়া, নাচিয়া নাচিয়া 
মধুর গন্তীর-গীত গাহিতে গাহিতে পদপ্রান্ত চুম্বনে 
তৎপর! নানা! দেশ-দেশাস্তরের বাণিজ্যপোত নানা 
প্রকার দ্রব্য-সামগ্রী লইয়া সর্বদাই মধুমক্ষিকার মত 


| ডায়েন! দেবীর মন্দির |". ৪৫ 


রন্দর ছাইয়া ফেলিত। কত সাধু, কত কবি, কত মহা- 
পুরুষ নিয়ত পদার্পণে নগরকে ধন্য করিতেন। দেশে 
দেশে “এফিসিয়াসের” গৌরব-গাথা মুখে মুখে প্রচারিত 
হুইয়! জনগণকে বিম্ময়-বিমুগ্ধ করিয়া দিত! দেশবাসী 
সকলেই পরিশ্রমী-_সকলেই স্বখী-_সকলেই লক্ষীমন্ত। 
চারিদিকে অবাধ বাণিজ্যে নিয়তই নগরের ধন-ভাগ্ডার 
বৃদ্ধি করিত। 

কিন্তু হায়, এক্ষণে সে অতীত গৌরব-কাহিনী নিদাঘ 
_ নিশথের স্বপ্রঘোরে বিলীন হইয়া গিয়াছে। কালে 
সাগর মরু হয়-_-মরু সাগরে পরিণত হয়, মানবের সুখ, 
সৌভাগ্য, বীরত্ব, গর্বব, সকলই লয় প্রাপ্ত হয়-_জগতে 
কালই একমাত্র বলবান। 

সেই মহাবলবান কালের মহিমায় এক্ষণে এফি- 
সিয়াসের. যথাসর্ববস্ব অতীতের অন্ধতম গর্ভে লয় প্রাপ্ত 
, হইয়াছে চিহ্নমান্রও নাই। কেবল তাহার নামমাত্র 
অতীতের কীত্তিকাহিনী মানব-হুদয়ে স্মৃতির মন্দিরে 
জাগরূক করিয়া রাখিয়াছে। যতদিন বিশ্বসংসার 
প্রলয়ের গর্ভে তাহার অস্তিত্ব বিলুপ্ত না করিবে-_-ততদিন 
সেই অমর নাম দেশে দেশে লোকের মুখে মুখে আপনার 
অতীতের স্থখময় স্মৃতিগুলি জাগাইয়! রাখিবে। 

“কীত্তির্যস্ত স জীবতি” এই মহাজন বাক্য অক্ষরে 


৪৬ _. পৃথিবীর আশ্চর্য্য । : 
'অক্ষরে সত্য । এফিসিয়াসের সকলই গিয়াছে, কিন্তু 
তাহার নাম অমর-_চিরম্মরণীয় হইয়া রহিয়াছে । 
এখনো সে নাম স্মরণে লোকের মনে যুগপৎ বিস্ময় ও 
ভক্তির আবির্ভাব হয়__-আমরা অবাকৃ হইয়া তাহার. 
কীন্ভি-কাহিনী হৃদয় মধ্যে জাগ্রত করিয়! তুলি। 
 এফিসিয়াসনগরের সৌভাগ্য-সূর্য্য অস্তমিত হুইবার 
সঙ্গে সঙ্গে প্রকৃতি দ্েবীও তাহার প্রতি বিরূপ হুইয়া- 
ছেন। যে নগরের পদ ধৌত করিয়া, যাহার বন্দরে 
অর্ণব-পোত সকল বহিয়া আনিয়া জলনিধি এককালে ৷ 
আপনাকে ধন্য ভাবিত, এখন সেস্থান পরিত্যাগ করিয়া 
দুর-দূরান্তরে সরিয়া গিয়াছে । সেম্থান এক্ষণে করদর্য্য 
জলাভূমি ও পীড়াদায়ক জলজ উদ্ভিদে পরিপূর্ণ ,হইয়া 
মসককুলের আবাস ভূমিতে পরিণত হুইয়াছে। 
অহোরাত্র দূষিত বাষ্প উঠিয়া নানা সংক্রামক ব্যাধির 
জন্মভূমি হুইয়াছে। সেস্থানের বায়ু-প্রবাহেও ভয়ঙ্কর . 
ম্যালেরিয়া ও জীবন-নাশী ভ্বর-ন্বাল! রাক্ষসের মত মুখ- 
ব্যাদান করিয়া ছুটিয়া আসে, কাহার সাধ্য যে তাহার 
_ সন্নিকটে পদার্পণ করে ? কেবলমাত্র জঙ্গলপূর্ণ কতক- 
গুলি ছোট বড় স্ৃত্তিকা-স্তুপ আপনার অতীতের ইতিহাস 
গর্ভে লুকাইয়া এখনো লুপ্ত গৌরবের সাক্ষী-স্বরূপে 
বিরাজ. করিতেছে । 

৪৮ পৃথিবীর আশ্চর্য 

সে নগর সর্ববপ্রথমে যে কাহার দ্বারা নিশ্রিত হুইয়া- 
ছিল, তাহার নির্ণয়তা নাই। নানা! মুনির নানা মত। 
কেহ বলেন-_“এসিয়ামাইনর” প্রদেশ নিবাসী “ক্রীসস্ঃ 
নামক এক ব্যক্তির পুজ্র “এফিসস্” আপন নামে সেই 
নগর স্থাপন করেন। কেহ বলেন “হারকিউলিসের” 
দ্বার! প্রতারিত হুইয়! এমেজন্ঃ জাতি সর্ধবপ্রথমে 
সেখানে পলাইয়া৷ আসিয়া উপনিবেশ স্থাপন করে। 

যিনি যাহাই বলুন, যে জাতি সেখানে আসিয়া 
প্রথমে নগর পত্তন করিয়াছিলেন তাহারাই যে কাল- 
ক্রমে মহ! সম্বদ্ধ হইয়া “এফিসিয়াস” নগররকে পৃথিবীর 
একটি সৌন্দধ্যময় শ্রেষ্ঠ নগরে পরিণত করিয়াছিলেন 
সে বিষয়ে আর সন্দেহ নাই. এই নগরে . যখন 
ডায়েন দেবীর মন্দির নিশ্মিত হইল-__তখন তাহার 
গৌরব-গাথ! পৃথিবীময় রাষ্ট্র হুইয়া পড়িল। বাস্তবিক 
তেমন মন্দির তেমন অদ্ভূত ব্যাপার কেহ কখনো স্বপ্নেও 
অনুমান করিতে পারে কি না সন্দেহ । 

এফিসিয়াস নগর ও বন্দরের মধ্যভাগে পাহাড়ের 
নিষস্থানে সে মন্দির নির্মিত হয়। বড় বড় বিজ্ঞানবিদৃ 
পণ্ডিতেরা বলেন যে সেই মন্দির নির্মাণের জন্য যে 
ব্যক্তি সেই স্থান মনোনীত করিয়াছিল, সে মুর্খ নহে-_ 
প্রকৃতি-বিজ্ঞানে পরম পণ্ডিত। কারণ পুরাঁকালে 


ভাবেন ঘেবীর রন্দির। ৪৯. 


কুদিকট্পের ভয়. অত্যন্ত অধিক ছিল। সেই সময়ে. 
তেমন প্রকাণ্ড অদ্ভুত মন্দির যাহাতে তভূমিসাৎ না হুয় 
তাহার জন্যই পর্বত নিন্গে সেইরূপ স্থান মনোনীত করা 
হুইয়াছিল। যতই প্রবল ভূমিকম্প হউক না কেন__ 
সে স্থানে তাহার প্রকোপ আদৌ অনুভূত হুইবার নহে। 
€থেপিয়” জাতির ন্যায় এফিসিয়াস বাসীরাও ভায়েন। 
দেবীর একটি ক্ষুদ্র আব্লুস কাষন্ঠে নির্মিত প্রতিমুণ্ত 
প্রাপ্ত হইয়াছিল। “ক্যানাইটিয়ান” নামক এক ভাস্কর 
সেই মৃত্তি নিন্দাণ করিলেও-_দেশের সর্বসাধারণ জনগণ 
ভাবিত এবং বলিত যে “দেবরাজ জুপিটার স্বর্গ হইতে 
তাহার, কন্যা ভায়েন! দেবীর সেই প্রতিমূর্তি তাহাদিগের 
পুজার জন্য পাঠাইয়াছেন। এ বিশ্বাস দেশবাসীর হৃদয়ে 
একেবারে বদ্ধমূল হইয়া গিয়াছিল, স্থতরাং তাহারা যে. 
সেই দেবীর পূজায় মহা সমারোহ করিবে, এবং আবাস- 
মন্দির সর্বশ্রেষ্ঠ করিতে চেষ্টা করিবে তাহার * আর 
আশ্চধ্য কি? ১৯০, ১৪) 
- লোকের যেমন বিশ্বাস, কার্যকলাপ এবং মতিগতিও 
তরনুরূপ হুইয়া থাকে । এখানেও তাহাই হইল। 
দেশবানীদের উপরে সদয় হইয়া স্বয়ং দেবরাজ জুপিটার 
| আপনার কন্তা ডায়েনা৷ দেবীকে তাহাদের নিকটে 
্য়াছেন, ॥ তখন লেই দেবীর বাসস্থানও তন্রপ 






৫৯ - পৃথিবীর আশ্চর্য্য । র 
হওয়া উচিত। স্বতরাং দেশবাসী -দকলেই ডায়েনা 
দেবীর মন্দির নির্মাণ জন্য আপ্রাণ চেষ্টা করিতে 
লাগিল। ডায়েনা দেবীর মন্দির যাহাতে পুথিবীর মধ্যে 
অতুলনীয় সৌন্দর্য্যময় ও সর্বশ্রেষ্ঠরূপে পরিগণিত হুয় 
তজ্জন্য সকলেই বদ্ধপরিকর হইয়া লাগিল । 
হইলও তাহাই । যাহার যেমন চিন্তা-_কার্ধ্যও 
তেমনই হয়। দেশবাসীর অসীম উৎসাহ ও উদ্যোগে - 
মন্দিরের নির্্ীণকার্ধ্য আরম্ভ হইল। কিন্তু সেকি 
যেমন তেমন ব্যাপার যে সত্বর সম্পন্ন হইবে? ক্রমে 
থুষট-পূর্বব ৫৭০ শতাব্দীতে রাজা সারভিয়াস্‌ টিউলিয়াসের 
রাজত্বকালে সেই অপূর্বব মন্দির নির্শাণ শেষ হইল । 
কিন্তু হায়! দেশবালীর এই দীর্ঘ বগুসরব্যাপী অসীম 
উদ্যমের ও সহিষ্ণতার ফল দুরন্ত অনলে ধ্বংস হইয়া 
_ গেল। 
তৎপরে আবার থুষ্ট-পূর্বব ৫৪০ শতাব্দীতে সেই 
মন্দির দ্বিতীয়বার নির্মিত হইতে আরন্ত হইল। এবার 
যেন দেশবাসীর উদ্যম ও অধ্যবসায় শতগুণে বদ্ধিত হইল 
_-তাহার ফলে সে মন্দির এরূপভাবে নিশ্মিত হইতে 
লাগিল, যেকি আয়তনে, কি গঠনে, কচি জীকজমকে 
এবারকার মন্দির যেন পৃথিবীর মধ্যে সর্বশ্রেষ্ঠ বলিয়া 
চিরকাল পরিগণিত হইতে পারে । প্রথমবারের অপেক্ষা 


ভায়েন! দেবীর মন্দির । ৪১ 
এবারকার মন্দির-কি আয়তনে,কি গঠনে, কি সৌন্দর্য্য, 
সর্বববিষয়েই শ্রেষ্ঠত্বলাভ করিল-_তত বড়, তেমন হ্ন্দর, 
তেমন আশ্চর্য, তেমন বিশ্ময়কর ব্যাপার আজ পর্য্যস্ত 
আর কোথাও সম্পাদিত হয় নাই। পারস্য-সম্্রাট সের 
দিখিজয়ে বাহির হইয়া সকল দেশের সকল কীর্তিই ধ্বংস 
করিয়াছিলেন, কিন্তু এখানে “ডায়েনা” দেবীর মন্দিরের 
শোভা-সৌন্দধ্য বিরাটত্ব দর্শনে বিজ্ময়-বিহবল হইয়৷ 
ইহাতে হস্তক্ষেপ করেন নাই, অধিকন্তু ইহার সংরক্ষণে 
বিশেষ যত্ববান হুইয়াছিলেন। কিন্ত্ত কি যে ভগবানের 
অভিশাপ- -খুক্ট পূর্বব ৪০০ শতাব্দীতে ভুর্ভাগ্যক্রমে এই 
দ্বিতীয়বারের নির্বিত মন্দিরের কিয়দংশও আবার. অনলে 
ভন্মীভূত হইয়া গেল। 

_ তৎপরে পুনরায় দেশবাসীর অদম্য ০ আগ্রহ 
ও চেক্টাব্ল দ্বিগুণ জাঁকজমকে সেই মন্দির পুনরায় 
স্কৃত ও স্থানে স্থানে বদ্ধিত হইল। কিন্তু এই মহৎ 
কাধ্য কি অশুভক্ষণেই না আরম্ভ হইয়াছিল ! প্রাণপাত 
পরিশ্রম_-এমন কি হৃদয়ের বিন্দু বিন্দু শোণিতদানেও 
দেশবানী এ অদ্ভুত কীনত্তি রক্ষা করিতে পারিল ন]। 
থুউ-পর্বব ৩৪৬ শতাব্দীতে “ইরাস্ট্রেটস্” সে কীন্তি 
আবার বারুদের অগ্নিতে ধ্বংস করিয়! দ্রিলেন। 
সইরাসৃষ্ট্রেটস্‌, অদ্ভুত প্রকৃতির লোক। তিনি ভাবিয়া- 


ছিলেন যে পৃথিবীর মধ্যে তেমন আশ্চর্য বিস্ময়জনক 
কীত্তি ধ্বংস করিতে পারিলে- হার নাম চিরম্মরনীয় 
হইয়া থাকিবে | এই উদ্দেশ্টে তিনি সে মন্দির ধ্বংস 
করিলেন। কিন্তু দেশবাসী সেই কারণে দারুণ ঘৃণায় 
তাহার নাম মুখে উচ্চারণ পর্যন্ত বন্ধ করিল। কিন্তু 
ইহাতেও “ইরাস্ট্রেটেসের” উদ্দেশ্ট সিদ্ধ হইল | তাহার 
নাম মুখে না আনিলেও, সকলেরই অন্তরে তীহার ক্রূর 
দানবীয় কার্য চিরকাল জাগরূক হইয়া রছিল। 

তৎপরে এলেকজাগারের রাজত্বকালে সেই দিখিজয়ী ৷ 
সম্রাট কহিলেন যে মন্দির-সম্মুখে যদি তাহার দিথিজয়ী 
নাম খোদিত করা হয়__তাহ! হইলে তিনি পুনরায় 
সেই অদ্ভুত কীন্তিশালী মন্দির নিন্মীণ করাইয়া দিবেন, 
কিন্তু “এফিপিয়াসবাসিগণ” তাহার প্রস্তাবে সম্মত হইল 
না, স্থৃতরাং সে মন্দিরের পুননিম্মাণ কার্য ক্রিছুকালের 
জন্য স্থগিত রছিল। অবশেষে এফিসিয়ানগ্রণের অদম্য. 
উৎসাহ ও অদ্ভুত চেষ্টাবলে সেই অদ্ভুত কীর্তি পুনঃ 
প্রতিষ্ঠা ব্যবস্থা হইল। 

: অগ্রিদাহ হইতে এবার মন্দিরের অনেক সাজ সরঞ্জাম ্‌ 
॥ কা, প্রস্তর প্রস্থৃতি রক্ষিত হইয়াছিল-_সেগুলি যত্তে 
সংগৃহীত হইল। তৎপরে :এসিয়া মহাপ্রদেশের.সকল 
 কশ--সকল চ্ছান হইতে চাঁদা সং গৃহীত হইতে লাগিল? 


ডারেন! দেবীর মন্দির । ূ 2 
_ এসিয়া মহাপ্রদেশবাপী আবালবৃদ্ধবনিতা এই মহা- 
কীত্তি পুনঃ প্রতিষ্ঠার জন্য এরূপ ব্যগ্র, উৎসাহিত এবং 
উত্তেজিত হুইয়া উঠিয়াছিল যে, স্ত্রীলোকগণ পর্য্যস্ত 
আপনাদের অলঙ্কার বিক্রয়পূর্ববক টাদ! প্রদান করিতে 
লাগিলেন এবং অন্যান্য ব্হুবিধ মূল্যবান দ্রব্য সামঞ্জীও 
সেই অনুষ্ঠান কল্পে প্রেরিত হইতে লাগিল। এইরূপে 
ডায়েনা৷ দেবীর ধ্বংসপ্রাপ্ত মন্দিরের পুননির্মাণ কার্যে 
অগাধ ধনরাজি সংগৃহীত হইল । 
এইবারে যে মন্দির নির্মিত হইতে লাগিল উহার 
নির্মাণ কাধ্য ২২০ ছুই শত কুড়ি বৎসরের পূর্বেব শেষ 
হইল না। এফিসিয়ানগণের এই স্থদীর্ঘ ছুই শত কুড়ি 
বৎসরব্যাপী অক্লান্ত, কঠোর পরিশ্রমের ফলে যে মন্দির 
নিশ্মিত হইল--সেই 'ডায়েনা দেবীর” মন্দির জগতের 
সপ্তাশ্চর্য্যেত্স মধ্যে একটি অতুলনীয় আশ্চর্য্য ব্যাপাররূপে 
-জগতের ইতিহাসে কীত্তিত হুইয়া রহিল ।. 
এই অদ্ভুত মন্দির দীর্ঘে ৪২৫ ফিট, প্রাস্থে ২২০ 
ফিট। ৬* ফিট্‌ উচ্চ ১২৭টি স্তুস্তের শ্রেণীতে গঠিত। 
এই সকল স্তম্ভের মধ্যে ছতরিশটিস্ত্, অতুলনীয় বহমূলয 
ৰ 8 8 
১ প্চারসিফূন্” নামক একজন যশশ্বী হুনিপুণ শিল্ী এই. 
অজি বসে ভার গ্রহণ করেন। কিছুদিন পরে এক 


টি ্‌ পৃথিবীর জাশচর্। 
স্থান নিন্মীণে অশক্ত হইয়া তিনি আত্মহত্যার কল্পনা 
করিলে, রাত্রিষোগে স্বয়ং দেবী দর্শন দিয়া অভয় প্রদান 
পূর্বক কছেন যে তিনি আপনি.সেম্থান নির্মাণ করিয়া 
দিয়াছেন । 

অবশেষে গথ্‌ জাতির তৃতীয়বার “এফিদিয়াস্‌” আক্রমণ 
কালে তাহারা অগ্নি সংযোগে সে মহাকীর্তি চিরকালের 
জন্য ধ্বংস করিয়া দিল। 

এখন সে এফিসিয়াস্‌ নগরও নাই--সে “ডায়েনা 
দেবীর, আশ্চর্য্য মন্দিরও নাই, কিন্তু যতকাল জগতে 
ইতিহাস থাকিবে, ততকাল এ মহাকীর্তি অমর-ভাষায় 
কীর্তিত হইবে । 


৫ ম্যাসোলিয়াম কবর-মন্দির। 
যে যাহাকে ভালবাসে তাহাকে চিরদিন কাছে কাছে 
চোখে চোখে রাখিতে চাহে__ইহা! . মানব-প্রকৃতির ধর্্মা। 
কিন্তু বিধাতার অখণ্ডনীয় বিধানে মানব যখন ইহুজগ্তের 
ধূলা-খেলা শেষ করিয়া পরলোকে চলিয়া! যায়-_ 
. তখন তাহাদের অদর্শনে-_প্রিয় পরিজনের! ভাবিয়া 
ছাবিয়া পাগল হয়, কাদিয়া কীদিয়া - অশ্রচ্রবাছে 


ম্যাসোলিয়াম কবর-মন্দির | ৫৫ 
প্রত্বণের স্যপ্তি করে, কিন্তু তাহাতেও মন তৃণড হয় না, 
আকাও্ষা মিটে না। তখন সেই বিগত প্রিয়তম 
সামগ্রীর সামান্য মাত্র চিহ্ন দেখিতে পাইলেও আকুল 
অন্তর কতকটা শান্ত হয়--তাই চিত্রপট, প্রতিমুন্তি 
কবরব্তুস্ত প্রভৃতি স্মৃতি-চিহ্ন রাখিবার ব্যবস্থা । এই 
উপলক্ষ লইয়৷ এ জগতে কত মহৎ মহ কার্য অনুষ্ঠিত 
হইয়া! গিয়াছে, তাহা চিন্তা করিলেও বিস্ময়ে নিমগ্ন 
হইতে হয়। “কেরিয়া” দেশের এই “ম্যাসোলিয়াম” 
নামক কবরমন্দিরও সেই প্রকার একটি স্মৃতিচিহ্ন 
এবং জগতের সপ্তাশ্চর্য্যের ভিতর একটি আশ্চর্য্য 
সামশ্রী। কেরিয়ার রাজ্ঞী “আর্টেমেসিয়া” তাহার 
পরলোকগত পতি-_কেরিয়া-রাজ 'ম্যাসোলাসের, স্মৃতি 
সংরক্ষণার্থে এই অপুর্ব কবর-মন্দির নিশ্মাণ করাইয়া 
ছিলেন। 

__. ন্্েহের সামগ্রী দূরে গেলে স্নেহের আকর্ষণ বদ্ধিত 
হয়, বিশেষতঃ সে বস্তু যখন ইহুজীবনের মত অস্তহিত 
হইয়। যায়, তখন সেই বদ্ধিত আকর্ষণের সঙ্গে সঙ্গে 
বিগত আত্মর প্রতি শ্রদ্ধাভক্তিও শতগুণ প্রবল হুইয়! 
উঠে। মানব সেই হৃদয়-ভাবের আতিশয্যে-_তাহার 
স্মৃতির সম্মান রক্ষার্থ প্রাণপাত করিতেও পশ্চাৎপদ. 
হুয় না। তাহাদের প্রিক্ববস্তর স্মৃতি-চিহ্ন যাহাতে সমগ্র 


৬. পৃথিবীর আশ্চধ্য | 
জগতের শ্রদ্ধা-সম্মান আকর্ষণ করিতে সমর্থ হয়, তজ্জগ্ি 
অসাধ্য-সাধনেও কৃতসংকল্প হুইয়া থাকে । ইহারই 
ফলে-_আগ্রার অপূর্ব তাজ-মহুলের কৃষি, ইহাই 
ফলে কেরিয়ার ম্যাসোলিয়াম কবর-মন্দির পৃথিবীর সাতটি 
_. আশ্চর্য্য ব্যাপারের মধ্যে অন্যতমরূপে জগতের,ইতিহাসে 
চিরদিনের জন্য প্রসিদ্ধি লাভ করিয়াছে। 
.. ম্যাসোলাস্‌ এবং আর্টেমেসিয়া কেরিয়ার রাজা 
হিকেটোমাসের পুভ্র ও কন্যা । এই পুভ্র ও কন্যা 
ছুইটি তাহাদের অপরূপ রূপ-সৌন্দর্য্যের জন্য সমস্ত 
_ এসিয় মহাপ্রদেশে বিখ্যাত হুইয়াছিলেন। তীহাদিগের 
ম্যায় তেমন সর্ববাঙ্গ-স্বন্দর রূপময় পুরুষ এবং সর্ববাঙ্গ- 
সুন্দরী অতুলনীয় রূপবতী স্ত্রী--তখনকার দ্িনে' সমগ্র 
এসিয়ার মধ্যে আর চুইটি জন্মগ্রহণ করে নাই । সেই 
মহা ভূ-ভাগের নানা নগর, দেশ, গ্রাম জুড়িয়া ম্যাসোলাস্‌ 
ও. আর্টেমেসিয়ার অপূর্বব রূপের কথা মুখে মুখে রাষ্ট্র 
হুইয়৷ অবশেষে প্রবাদ-বাক্যে পরিণত হুইয়াছিল। . 
পুরাকালে, .এসিয়া!  মহাপ্রদেশের মধ্যে মিশর? 
| টি প্রত্থতি অনেকানেক স্থানে বড় বড় রাজবংশে 
ভ্রাতী-ভম্নীতে বিবাহ হইত, তখন সে অদ্ভুত প্রথায় কেহ 
দৌধারোপ করিত না,..বরং রাজ্যের যঙ্গলের অস্ত 
আনেক দেশগণ্য.পুজ্য ব্যক্ি..তাছার প্রয়োজনীয়তা 


ম্যাসোলিয়াম কবর-মন্দির ৷. ৭ 
উপলব্ধি করিয়া সে প্রথার সমর্থন করিত। ক্রমে 
বিদ্যা, জ্ঞান এবং. সভ্যত! বৃদ্ধির সহিত এক্ষণে সে 
প্রথা বিলুপ্ত হইয়া গিয়াছে। 

রাজা হিকেটোমাসের মৃত্যুর পরে রাজপুত্র ম্যাসো- 
লাস্‌ এরং রাজকন্যা আর্টেমেসিয়া কেরিয়া রাজ্যের 
উত্তরাধিকারী হইলেন, তখন দুইজনে বিবাহ-বন্ধনে 
আবদ্ধ হইয়া কেরিয়ার রাজা-রাণী রূপে-_আপনাদিগের 
অতুলনীয় রূপের ছটায় সিংহাসন আলোকিত করিয়া 
দেশময় প্রসিদ্ধি লাভ করিলেন। 
তীহারা ষে কোন্‌ শতাব্দীতে রাজ্য লাভ করিয়া 
কতকাল জীবিত ছিলেন তাহার নিরাকরণ নাই-_ 
ইতিহাস কেবল তাহাদের স্বত্যুর কাল ও কীণ্ডি কীর্তন 
করিয়া থাকে । 
ম্যাসোলাস্‌ এবং আর্টেমেসিয়া ভ্রাতা-ভমী রূপে 
* শৈশব হইতে যে স্নেহের ডোরে আবদ্ধ হইয়াছিলেন, 
বয়োরৃদ্ধির সহিত সেই শৈশব-স্সেহ বন্ধিত হইয়া স্বামী- 
স্ত্রীব্ূপে যখন উভয়কে বন্ধন করিল-_তখন তাহা 
খঅধিকতর দৃঢ় হইয়া গেল। তৎপরে রাজারাণী রূপে 
খন তীহারা পিংহানে উপবিষ্ট হইলেন, তখন 
সংসারের সর্বব বিষয়েই তীহাদের .সমান স্থার্থ_সমান 
করণ দীড়াইল বলিয়া লে বন্ধন চিরদিনের জন্য অক্ষম 

হইয়া গেল।. উভয়েই যেন একপ্রাণ_একমন, 
একে ছুই-_ছুইয়ে এক! এমন কি একজন মরিয়া 
গেলে অপর জন যে জীবিত থাকিবে, তাহার সম্ভাবন 
লোকে কল্পনা করিতে পারিল ন|। 
কিন্ত জগতে সকলই হয়--সকলই সয়. খফ- 
পুর্বব ৩৫৩ শতাব্দীতে রাজ৷ ম্যাসোলাস্‌ জীবনলীলা 
সম্বরণ করিলেন । সকলেই ভাবিল যে রাণী বুঝি আর 
বাচিবেন না। কিন্তূ জন্ম-মৃত্যু মানবের ইচ্ছাধীন নহে 
__রাণী আর্টেমেসিয়ার মৃত্যু হইল না। মৃত্যু হইল না 
বটে, কিন্ত জীবন্মুত হুইয়া! রহিলেন। 
সে কালে সে দেশে ম্বতের অগ্নিসৎকারের প্রথা 
ছিল। ম্বৃত্যুর পরে রাজা ম্যাসোলাসের দেহ “যখন 
চিতানলে ভক্মীভূত হুইয়া৷ গেল, রাজী তখন উন্মাদিনীর 
মত হইলেন, সে শোকের শান্তি কোথায়, অন্বেষণ করিয়া 
পাইলেন না। তিনি প্রাণের আবেগে নির্ববাপিত . 
চিতামধ্য হইতে পতির দ্রেহের ভল্ম আনাইয়া-_তাঁহা 
স্থরার সহিত মিশ্রিত করিলেন, তৎপরে সেই ভল্ম- 
মিশ্রিত স্থরা আক পান করিয়া কতকটা শান্তি অনুভব : 
করিলেন। | | 
তথাপি অন্তরের শূন্যতা পূর্ণ হইল না। মন খারা 
করিতে লাগিল, প্রাণের মধ্যে হা! হা! করিতে লাগিল। 

অহোরাত্র একট! বুকফাঁটা বেদন! ষেন তাহার অস্থিপঞ্জর 
চর্ণ বিছুর্ণ করিতে লাগিল । আহারে রুচি নাই, শয়নে 
নিদ্রা নাই, সংসারে মনোযোগ নাই--রাজকার্য্যেও শৈথিল্য 
জন্মিল। যাহার মনের শান্তি চিরকালের জন্য বিলুপ্ত 
হইয়াছে; সে কি লইয়া সাংসারিক কার্য্যে মনঃসংযোগ 
করিবে ? 47 | 

এইরূপ আকুল অস্থির হইয়া রাজী আর্টেমেসিয়া 
অহোরাত্র অশান্ত ভাবে ছট্ফট্‌ করিতে লাগিলেন। 
মন কিছুতে প্রবোধ মানে না-_অন্তরের শুন্যতা কিছুতে 
পুর্ণ হুয় না। সংসারের দশদিক যেন নিবিড় অন্ধকারে 
আচ্ছন্ন, সেই ঘোর তমস ভেদ করিয়া কোন দিকেই 
শান্তি, আনন্দ বা আশার অতি ক্ষীণ রশ্মিও দেখ। 
দিল না। | 

ঘরে বাহিরে, পৃথিবীবক্ষে,. শুন্যে আর্টেমেসিয়! 
. চতুর্দিকে আকুল দৃষ্টিতে দেখিতে লাগিলেন__-আগ্রহ্‌- 
পূর্ণ চঞ্চল চক্ষে ইতস্ততঃ চাহিয়াও, কোথাও কোন 
স্থানে প্রিয়তম পতির বিন্দুমাত্র চিহৃও দেখিতে পাইলেন 
- না। হায়! শৈশবাবধি এতদিন ধরিয়া যে প্রিয়বস্ত 
আকাশ বাতা ভরিয়া, ভাহার সমগ্র বিশ্বব্রক্গাণ্ড জুড়িয়া 
বিরাজ করিতেছিল, ব্রিজগৎ ব্যাপিয়া ধাহার সজীব চিত্র 
দ্রিবাবিভাবরী তাহার চক্ষের সম্মুখে সৌন্দর্য্যের ফোল- 


কলায় পূর্ণ হুইয়। চি দশদিক বল্মল্‌ করিয়া 
_ তুলিয়াছিল, চক্ষু পালটিতে আজ সেই বিরাট বিশ্ব-: 
ব্যাপী চিত্র মুহুর্তের মধ্যে কোথায় মিলাইয়া গেল? 
কোন্‌ অতীতের অন্ধতম স্বযুত্তির কোলে চিরদিনের 
মত মুখ লুকাইল? কোন দিকে-_কোথাও,আরতো 
তাহার সাড়া শব্দ নাই-_চিহ্তমাত্রও নাই ! মাথা খুড়িয়া 
মরিলেও আর কি এ জীবনে তাহার ছায়ামান্রও দেখিতে . 
পাওয়া যাইবে না ? ভগবান, তোমার এ কি বিধান ! 
যতই ভাবিতে লাগিলেন--চিন্তায় চিন্তায় আকুল, 
অস্থির লইয়া পড়িলেন, ততই আর্টেমেসিয়ার পতি-প্রেম 
যেন আরও বদ্ধিত হইতে লাগিল। কি উপায় অবলম্বন 
করিলে সেই মৃত আত্মার প্রতি সমধিক সম্মাম ও 
ভালবাস! প্রদশিত হয়, কি কাধ্যে পরলোকবামী 
প্রিয়তম পরিতুষ্ট হইবেন, কোন্‌ কাধ্যে সংসারবাসী 
জনগণের হৃদয়ে তাহার পতির স্মৃতি চিরকালের জন্য . 
জাগরূক থাকিতে পারে__এই চিন্তায় নিমগ্ন হইলেন। 
কিছুকাল ধরিয়া মনে. মনে নানাপ্রকার জল্লন! কল্পনা 
করিবার,.পর অবশেষে তিনি এক নিত উপনীত 
(হুইলেন। 
*. তিনি স্থির করিলেন__যদি এমন রি কি ্‌ 
রা করাইতে পার! যায়, যাহা সমগ্র পৃথিবীর মধ্যে 

তাহার প্রতি নির্বাক হুইয়া চাহিয়া থাকিবে-_তাহার 
কথা সততই গল্প করিবে । গল্পে বিমোহিত হইয়া 
দেশদেশাস্তর হইতে লোক ছুটিয়া দেখিতে আসিবে, 
এবং যে দেখিবে-__তাহারই অন্তরে এই অপূর্ব চিন্রে 
চিরকালের মত অঙ্কিত হইয়! যাইবে । এইরূপে তাহার 
সত পতির নাম জগদ্বাসীর মুখে মুখে অমর হইয়া বিরাজ 
করিবে-_তীহার পবিত্র স্মৃতি তাহার! ভক্তি ও সম্মানের 
সহিত অন্তরে অন্তরে পূজা করিবে । হইলও তাহাই । 

কেরিয়া দেশের রাজধানী হেলিকারনেসাস্‌ নগরে 
এই কবর-মন্দির নির্ট্িত হইল । নগরের একদিকে 
বন্দর__অন্যদিকে বহিঃশক্র আক্রমণের বাধা-প্রদায়ী 
পর্বতমালা । ইহারই নিন্ভাগে স্ঘৃট, স্থশের্টভিত . 
নগর,__উচ্চে-_পর্ববতচুড়ে “জুপিটার “মার্স প্রস্তুতি 
দেবতাগণের মন্দির। নগরের শীর্ষদেশে__-পর্ববতের 
মধ্যস্থলে এই অপূর্ব “ম্যাসোলিয়াম? নিশ্মিত। 

এই কবর-মন্দির __পর্ববতগাত্রে উচ্চ-বেদীর উপরে 
বহু মূল্যবান প্রস্তরে নিশ্মিত হইল ।. ইহা! প্রায় চতুক্ষোণ 
_-প্রত্যেক দ্দিক ১১৩ ফিট লম্ব!, এবং ষাট ফিট উচ্চ 
. ৩৬টি করিয়া! পরম রমণীয় স্তন্তে শোভিত | চারি কোণে 
স্তন্ত শিখরে চারিটি প্রস্তরনির্দিত, সিরাজের অতি 


সুন্দর প্রকাণ্ড প্রতিমুর্তি। 

চতুদ্দিকের প্রাকারশীর্ধ হইতে উচ্চে ঢালু ভাবে__: 
পিরামিডের ধরণে ছাদ উঠিয়া উচ্চতর চারিটি প্রাচীর 
শীর্ষে মিশিয়াছে। ইহার ছুই কোণে আলিসার উপর 
হইতে মন্দিরাকৃতি ছুইটি উচ্চ গুন্জ উঠিয়াছে। তথা 
হইতে পুনরায় সেই প্রকার ছাদ উঠিয়া তদপেক্ষা 
উচ্চতর প্রাচীরগাত্রে সম্মিলিত । এইরূপ তিনটি স্তরে 
কবর-মন্দির শোভিত । সর্বের্বাচ্চ চুড়া ১৪০ ফিট উচ্চ। 
এই চুড়ার উপরে আবার একটি প্রস্তরনির্মিত অশ্বা- 
রোহীর প্রতিমুন্তি। এই প্রতিমুণ্ডির অশ্বটি মন্দির চূড়ায় 
পশ্চাদ্দিকের ছুই পায়ে ভর দিয়া পৃষ্ঠে আরোহী লইয়' 
সম্মুখের ছুই পদ শুন্যে তুলিয়া আছে-_ঠিক যেন 
মুহূর্তেই লাফাইয়া পড়িবে । দূর হইতে কবর-মন্দিরটি 
দেখিলে মনে হইবে-_যেন তিনটি পিরামিড তুলিয়া 
আনিয়া কেহ একটির উপর আর একটি এইভাবে 
.সাজাইয়া রাখিয়াছে । 
মন্দিরের ভিতর এবং বাহিরের প্রাচীরগাত্র নানা- 
প্রকার চমত্কার স্্দৃশ্য কারুকাধ্যখচিত এবং অভ্যন্তর 
ভাগ নানারূপ সুন্দর স্ন্দর ছোট ছোট প্রতিযুত্ভিতে 
সড্জিত। ইহার ছুই চারটি অঙ্জহীন অবস্থায় এখনে 
বুটিশ-মিউজিয়ামে সযত্বে রক্ষিত হইতেছে । ্‌ 
_ কিন্তু রাজী আর্টেমেসিয়! ইহার নির্মাণ সম্পূর্ণ দেখিয়া 


রি যাইতে পারেন নাই: টিভিতে, ছুই. বৎসর রি 
তিনিও তাহার অনুগামী হুইয়াছিলেন। তাঁহার ব্যবস্থা- 
গুণে এবং কারিকরগণের এঁকান্তিক চেষ্টা, যত্ব ও 
উদ্ামে বহুবর্ষে এই গৌরবময় কার্য সমাগত হইয়াছিল । - 


৬। মিশরের “ফেরোস্” অথব৷ 
সমুদ্রতীরম্থ আলোকগৃহ । 

. ভুবনবিখ্যাত মিশর প্রদেশের “আলে কজান্দ্রিয়া, 
নগর ইতিহাসে চিরবিখ্যাত। মিশর এককালে জ্ঞানে, 
এশবর্য্যসম্পদে, শিল্পে, বাণিজ্যে জগতের মধ্যে সর্বশ্রেষ্ঠ 
সভ্য প্রদেশে পরিগণিত হইয়াছিল । জগদ্বাসী সকলেই 
বিস্মিত নয়নে মিশরের প্রতি চাহিয়া থাকিত এবং 
 তদ্দেশবাপীর অনুকরণ করিয়া অিরুিরির ভাগ্যবান 
জ্ঞান করিত | 

অহ্কশান্ত্রে,। দর্শনে, বিজ্ঞানে প্রাচীন মিশরবাসীর 
_. পাস্তিত্য-গ্রাথা জগতে অক্ষয় অমর হইয়া! আছে। যে 

জ্যামিতির অনুশীলনে বর্তমান সভ্যজগৎ অতীতের অন্ধ- 
তমলার্ত গহ্বর হইতে উন্নীত হ্ইয়া গৌরবমদে উ চ্চ 
দণ্ডায়মান, সেই জ্যামিতির আবিষ্ৰর্তা মহামতি 





সমুদ্রতীরস্থ আলোকগৃহ । ৬৫ 
এই গৌরবময় মিশর দেশেই জন্মগ্রহণ করিয়াছিলেন 
এবং “আলে কজেক্ড্রিয় বিগ্যালয় হইতেই শিক্ষালাভ 
করিয়া স্বীয় অদ্ভুত প্রতিভালোকে জগৎ্সংসারকে অস্যা- 
বধি উদ্ভাসিত করিয়া রাখিয়াছেন। 
শুধু জ্যামিতি কেন__বর্তমান যুগের উচ্চ অন্কশান্্র- 
সমূহের অধিকাংশই প্রাচীন মিশর হইতে উতদ্তত। 
মিশরেই গ্রহ-নক্ষত্র নিরূপণে জ্যোতির্ব্বিগ্তার প্রথম অঙ্কুর 
পরিদৃষ্ট হইয়াছিল এবং সেই বিদ্যার আলোচনার অদ্ভুত 
প্রভাব পরিবর্ধিত হইয়া এক্ষণে জগদ্বাসীর চক্ষে এক 
মহারহস্তের দ্বার উদঘাটিত করিয়া দিয়াছে । বস্ততই . 
বর্তমান সভ্যযুগে যে সকল বিগ্ভাবলে আমরা গর্বিবত__ 
উন্নত, যাহাদ্বারা অজ্ঞান-তমসা ভেদ করিয়া আমরা 
দিন দিন উন্নতিমার্গে অগ্রসর, সেই নবীন জ্ঞানালোকের 
উদ্ভব-নিদান প্রাচীন মিশরের নিকট আমাদিগকে চির- 
, খণে ধণী থাকিতে হইবে । 
মিশর ঘে কেবল এই এক বিষয়ে ভাগ্যবান ছিল-_ 
তাহা নহে। লক্ষ্মী যখন যাহার প্রতি সদয় হুইয়া কৃপা- 
দৃষ্টিপাত করেন, তখন সে সর্বববিষয়েই পরম সৌভাগ্য- 
শালী হুইয়] উঠে। এককালে মিশরেরও সর্বববিষয়েই 
ীরদ্ধি ও দৌভাগ্য লাভ হুইয়াছিল। অতুলনীয় এক্ব্ধ্য- 
সম্পদ, মহাবীর্য্যবান জনসঙ্ঘ, চমক্‌ প্রদ শিল্পচাতুর্য্য, রম্য 


৫ 


৬৬ পৃথিবীর আশ্চর্য 1. 
হ্স্যাবলী, মহা মহা প্রদর্শনী, আনন্দময় রঙ্গতৃমি, বিরাট 
পুস্তকালয় প্রভৃতি সভ্যজগতের আকাঙ্কিত যাবতীম্ব 
বিষয়েই মিশর প্রদেশ ভূমগুলে শীর্ষস্থান অধিকার 
করিয়াছিল। এই মিশরের “পিরামিড” যেমন, তেমনি 
'আলেকজেন্দ্িয়া” নগরের “ফেরোস্, অথবা সমুদ্রপথে 
নাবিকগণের : পথপ্রদর্শক আলোকাগার যে পৃথিবীর 
সপ্তাশ্চর্য্যের মধ্যে একটি অশ্চর্ধ্য ব্যাপার বলিয়৷ জগতের 
ইতিহাসে চিরকাল অমর প্রসিদ্ধিলাভ করিবে তাহাতে 
আর বিচিত্রতা কি? 
সেকেন্দার সাহ (আলেকজাগার দি গ্রেট) 
আপনার নামেই মিশরে “আলেকজেন্ড্রিয়া, নগরের 
পত্তন করেন। দিথিজয়ে বাহির হইয়া আলেকজাণার 
যখন মিশরে আসিলেন, তখন এই প্রদদেশের স্তখসম্বদ্ধি 
দেখিয়া এই স্থানে স্বীয় নামে একটি বিস্তৃত নগর স্থাপন 
করিবার লোভ সংবরণ করিতে পারিলেন না। | 
তিনি বিশেষরূপে লক্ষ্য করিয়া দেখিলেন, ষে এমন, 
স্থন্দর বিস্তৃত ভূভাগ-_-জগতের মধ্যে একটি সুবিখ্যাত 
শ্রেষ্ঠ নদীর মিষ্ট শীতল জলে উর্বর-_প্রকৃতিন্ধাত 
(এ গ্রাচীরে বহিঃশক্রর জিঘাংসাপূর্ণ লোলুপ দৃষ্টি হইতে 
 পরক্ষিত-_ প্রাকৃতিক সৌন্দর্য্যের লীলাতুমি--পৃথিবীবক্ষে 
_বিরল। . এই স্থানে সমূত্র-কুলে একটি হরম্য বন্দর : 





সমুদ্রতীরস্থ আলোকগৃহ। . ৬ 
নির্মিত হইলে জগঘ্বাসীর মহা উপকার সংসাধিত 
হইবে, মনে মনে এইরূপ কল্পনায় উত্তেজিত হইয়া 
তিনি তথায় একটি বন্দর ও নগর নির্মাণে কৃতসংকল্প 
হইলেন। 

-আলেকজাগারের নিকট লোকের গুণগ্রাম অপ্রকা- 
শিত থাকিত না। তৎকালীন দিখিজবী সত্্রাটগণের 
মত বিলাসী এবং তোসামোদপ্রিয় হইলেও আলেক- 
জাগারের একটি মহণ্ুগুণ ছিল। তিনি জগতে মহুৎ- 
কাধ্য সাধনে সতত সমুত্স্বক এবং পরম গুণগ্রাহী 
ছিলেন। সামান্য ব্যক্তির মধ্যেও কোনো একটি গুণের 
রা ক্ষমতার প্রাধান্য দেখিলে, তিনি তাহার আদর 
করিতেন। মম্যাসিডোনিয়।” দেশবাসী ণডিনোক্রেটিস” 
নামক এক মিস্ত্রী কার্য্যদক্ষতার বিষয় তিনি সত্বর 
অবগত হুইলেন, এবং থুপুর্বব ৩৩২ অন্দে তাহার 
'প্রতিই এই নগর-বন্দর নির্মাণের ভারার্পণ করিলেন 1 
একদিকে ভূমধ্যসাগর এবং অন্যদিকে “মেরিওটিস্ হুদের 
মধ্যবর্তী স্থানে এই স্থরম্য নগর নিম্মিত হইল। নগর 
নির্মাণে বিস্তর প্রাকৃতিক সহায়তা প্রাপ্ত হইয়া তছুপরি 
শিল্পকৌশল সহযোগে এই নগর নিসা সত্বর 
হুচারুরূপে সাধিত হুইল | 
হটাত ইক কিছ ই সত 


৬৮ পৃথিবীর আশ্চর্য্য । 


মধ্যে “ফেরোস্” দ্বীপ আয়তক্ষেত্রে__লম্বালম্বি ভাবে 
মস্তকোভ্ডোলন করিয়। বাঁধের কার্যে রত ছিল। প্রকৃতির 
স্বহস্তনিম্মিত এই বাঁধ উত্ভালতরঙ্গময় সাগরের প্রচণ্ড 
উন্মিমালার প্রবল আক্রমণ হইতে সততই সমুদ্রেতীর- 
বর্তী সেই ভূভাগকে রক্ষা করিত। স্্তরাং বন্দর 
নিন্মাণের এমন উপযুক্ত স্থান অতি অল্পই দৃষ্ট হইত, । 
বুদ্ধিমান, মহামন1, দিখিজয়ী সম্ট আলেকজাগার এই 
কারণেই' এই স্থানে বন্দর নিন্দাণে বিশেষ মনোযোগী 
হইয়াছিলেন। 

নগর ও বন্দর নিন্মাণ কার্ধ্যে ব্রতী হইয়া “ভিনো- 
ক্রেটিস+” এই ফেরোস্‌ দ্বীপ হইতে তীরভূমিস্থ নূতন 
বন্দর পর্য্যন্ত একটি সুদৃঢ় প্রশস্ত প্রাচীর নির্মাণ "করিয়া 
নগর ও দ্বীপ একত্রে সংযোজিত করিয়া দিলেন-_ইহাতে 
ছুই পার্থে ছুইটি বৃহৎ বন্দরের উপযুক্ত স্থান নিম্মিত 
হইল। | ্‌ 

এককালে এই আলেকজেক্দ্রিয়া নগর পরিমাণে 
স্রহৎ রোমনগরের সমতুল হইয়া উঠিয়াছিল এবং 
সমগ্র জগতের মধ্যে সর্ববাপেক্ষ। প্রধান বন্দরে পরিণত 
হুইয়াছিল। পুর্ববকালে ্থপ্রসিদ্ধ “টায়ার” নগর যেমন 
প্রাচ্য ও পাশ্চাত্য ভূভাগের মহাবাণিজ্যের সংযোগ- 
স্ছল রূপে জগতে গর্বেবাঙ্গত মন্তকে দণ্ডায়মান ছিল-_. 


সমুদ্রতীরস্থ আলোকগৃহ। ৬৯ 


দিখিজয়ী সম্রাটের বড় সাধের এই আলেকজেক্রিয়া 
নগরও কালে তদ্রপ প্রাচ্য ও পাশ্চাত্য মহাভূভাগ- 
ঘ্ধয়ের একমাত্র বিরাট ও অবাধ বাণিজ্যের মহামিলন 
স্থলরূপে পৃথিবীমধ্যে সর্বশ্রেষ্ঠ বন্দরে পরিগণিত হইয়া 
উঠিয়াছিল। তথায় তৎকালে তিন লক্ষ স্বাধীন ব্যবসায়ী 
লোকের বীস ছিল । টলেমি রাজবংশ বহু বৎসরব্যাগী 
রাজত্বে সে নগরের অতুল শোভা-সম্পদ বর্ধিত করিয়া 
ছিলেন। এই নগরের রাজকীয় বিরাট পুস্তকালয়ে 
( লাইব্রেরিতে )৭০০০০০, সাত লক্ষ পুস্তক সংগৃহীত 
হুইয়াছিল। এরপ দৃষ্টান্ত জগতে বিরল। 

কেবল তাহাই নহে__এই নগরী চারি সহত্ত প্রাসাদ, 
চারি সহত্র স্নানাগার, চারিশত দেবমন্দির, রঙ্গভূমি, 
মল্লভূমি, ক্রীড়াভূমি, সাধারণ উদ্যান এবং দ্বাদশ সহজতর 
দোঁকানে--পরিশোভিত হুইয়া জগ্র্তে এশ্বধ্য-সম্পদ- 
গর্বের শীর্ষস্থান অধিকার করিয়াছিল। বাণিজ্যের স্থবিধা 
দেখিয়া চল্লিশ সহত্র ইহুদি সদাগর “প্যালেস্টাইন্‌, 
ছাড়িয়া আলেকজেব্দ্রিয়ায় আসিয়া বাস করিয়াছিল । 

কিন্তু হায় কালের কঠোর স্পর্শে সেই মহাসমৃদ্ধি 
শালী নগর এক্ষণে অতীত স্মৃতির কস্কালমাত্র বহুন 
করিয়া স্বতবৎ পড়িয়া রহিয়াছে ! 

 দ্বিথিজয়ী সম্রাট সেকেন্দার সাহের (জা 


সঃ পৃথিবীর আশ্চধ্য । 
“দি গ্রেট) বহু সেনাপতিবন্দের মধ্যে “প্রথম টলেমি' 
সর্ববাপেক্ষা বীর ও শ্রেষ্ঠ সেনাপতি ছিলেন। আলেক- 
জাগারের মৃত্যুর পর তাঁহার অধিকৃত প্রদ্েশসমূহ শীসন- 
কার্ষ্ের শৃঙ্খলা ব্যপদেশে যখন বিভক্ত হুইয়া' গেল, 
তখন প্রথম টলেমির” উপর মিশর প্রদেশের শাসনভার 
অর্পিত হইল। সেই ভার প্রাপ্ত হইয়া "তনি সে 
প্রদেশকে স্বাধীন রাজ্যে পরিণত করিবার প্রয়াস 
পাইলেন । 

'ব্যাবিলন” রাজ্যে সেকেন্দারের মন্ত্রীসভার পরামর্শে 
সম্রাটের মৃতদেহ মম্যাসিডোনিয়ায়” রক্ষার্থ স্থিরীকৃত 
হয়। প্রথম টলেমি” বহু আয়াসে সেই দেহ তথা 
হইতে আনয়ন করিয়া আলে কজেক্জরয়ায় স্থাপন করেন। 
খ্রীস্দেশীয় রাজগণ তাহার কার্ধ্যে অসম্ভষ্ট হইয়া__ 
মিশর দেশ অধিকার করিবার জন্য যুদ্ধ ঘোষণা করেন। 
অনবরতঃ কুড়ি বদর ধরিয়া এই মহাসমরতরঙ্গ 
প্রবাহিত হয়। এই সকল যুদ্ধে টলেমি এরূপ অদ্ভুত 
বিক্রম প্রকাশ করিয়াছিলেন যে, বিংশতি বৎসরব্যাগী 
বিরাট যুদ্ধের পর আঁর কেহ তাহার বিরুদ্ধে দেশ আক্র- 
মণ করিতে সাহসী হইল না। “প্রথম টলেমি? খুপূর্বব 
-৩০১ অব্দ হইতে নির্ব্বিবাদে রাজত্ব করিতে: লাগিলেন ।. 
ক এই লময় হইতে ম্ৃত্যুকাল পর্য্যস্ত প্রিথম, উলেমি” 





প্রাধাধিক মিশর দেশকে ধন-সম্পদে, জ্ঞান-গরিমায়, 


রহ _ পৃথিবীর আশ্চর্য 
শিল্প-বাণিজ্য সর্বশ্রেষ্ঠ করিবার প্রয়াস পাইয়াছিলেন | 
তৎপরে তাহার বংশধরগণও তাহার অপক্ষপাত ন্যায়- 
বিচারের অনুকরণ ও অনুসরণ করিয়1 ম্বৃত রাজার মনের 
ইচ্ছা সর্ববতোভাবে পুর্ণ করিয়াছিলেন। তাহাদের 
রাজত্বকালে প্রজাগণ সর্বববিষয়েই স্ুখ-সমৃদ্ধির চরম 
সোপানে আরোহণ করিয়াছিল। এই আলেকজেব্দ্িয়া 
বন্দর হইতেই তখন ইয়ৌোরোপে নানা প্রকার বাণিজ্য 
দ্রব্যের আমদানি রপ্তানি হইতে আরম্ভ হয়। এই 
গৌরবান্বিত টলেমি” রাজবংশেই ইতিহাস-বিখ্যাত রাজ্জী 
ক্লিওপেট্রার উদ্ভব । 

তৎকালে সমুদ্রপথে দিকৃভ্রাস্ত হুইয়া নাবিকগণ 
প্রায়ই বিপদের মুখে পতিত হইত । অথচ বাণিজ্যের. 
প্রধান উপায় সমুদ্র-পোত। আলেকজেন্দ্রিয়া যখন 
প্রধান বন্দরু হুইয়া উঠিল এবং তথা! হুইতে চতুদ্দিকে 
_ এমন কি ইউরোপে পর্য্যস্ত-_অবাধ বাণিজ্যের আোত 
বছিল, তখন অর্ণবপোত সকল সমুদ্রবক্ষে বিপদে পড়িয়া 
ধ্বংস না হয়__তদ্বিষয়ে রাজ! প্রথম টলেমির মনোযোগ 
আকধিত হুইল এবং সেই মনোযোগের ফলেই ফেরোস 
দ্বীপের উপর এই অত্যাশ্র্ধ্য বারা ( লাইট- 
হাউস) নির্দ্দিত হইল। 

এই আলোকাগার উচ্চে ৪৫০ চারিশত পঞ্চাশ ফিট 


সমুদ্রতীরস্থ আলোকগৃহ । খে 
এবং সমুদ্রবক্ষে এক শত মাইল দূর হইতে দেখিতে 
পাওয়া যাইত। ইহা! বারো তলা__-একের উপর 
দোতলা-_-তৎপরে তিন তলা-_-এইরূপে স্তরে স্তরে 
গোলাকার ভাবে উপর দিকে ক্রমশঃ সরু হুইয়! উঠিয়া 
গিয়াছে । প্রথম, দ্বিতীয় ও তৃতীয় তলা ছয় কোণ- 
বিশিষ্ট, চতুর্থ তলা সমচতুক্ষোণ এবং ছাদের চারিকোণে 
চারিটি গোলাকার গুম্বজ বিশিউট। তুপরে পঞ্চম তলা 
হুইতে চূড়া পর্যন্ত বরাবর গোলাকার-_তাহার অঙ্গ 
বাহিয়া ঘুরান সিঁড়ি উঠিয়াছে। চুড়ার নিম্বে স্তম্ভের 
সর্ববাজ ঢাকিয়া গোলাকারভাবে দর্পণ সংলগ্ন-_তাহাতে 
সমুদ্রবক্ষে বহু দুরাগত অর্ণবযানের প্রতিবিম্ব পড়িত এবং 
স্তস্তশীর্ষে নাবিকগণের পথপ্রদর্শন জন্য সততই সমু্ভ্বল 
দ্বীপ জ্বলিত। 
এই আলোকস্তস্ত স্থদৃঢ় প্রস্তর নিশ্মিত এবং বিচিত্র 
কারুকাধ্যময় বিস্তর মুল্যবান মার্বেল প্রস্তরে শোভিত । 
ইহার নিন্দাণ-কার্ষ্যে প্রায় ১,৬৫১০০০ এক লক্ষ পীঁয়ষটি 
সহত্র পাউগু ব্যয় হইয়াছিল । রাজা প্রথম টলেমি” এই 
বিরাট কাধ্য আরম্ভ করিলেও শেষ দেখিয়া যাইতে পারেন 
নাই। তাহার মৃত্যুর পর তৎপুত্র রাজা ৭দ্বতীয় টলেমির, 
রাজত্বকালে ইহার নিশ্মাণ-কার্ষ্য সম্পূর্ণ হইয়াছিল। 





৭। পিত্তল মৃত্তি। 

এই মূর্তি রোডস্‌ দ্বীপে অবস্থিত। খুষট পূর্বব ৩০৪ 
সনে মেসিডোনিয়ার রাজা ডেমিটিয়াস্‌ পলিওর্সেটিস্‌ 
রোডদ্‌ ্বীপ আক্রমণ করেন। কিন্তু রোডস্বাসী যুদ্ধে 
_ ডেমিটিয়াস্কে পরাজিত করিয়া আক্রমণকারী সৈদ্য 
_ অন্পূর্ণরূপে দেশ হইতে বিতাঁড়িত করে। কথিত আছে 
ডেমিটিয়াসের পলায়নের সময় সৈম্যগণ এরূপভাবে 
বিচ্ছিন্ন হইয়! পড়িয়াছিল যে তাহার! সমস্ত কামান রোডস্‌ 
দ্বীপে ফেলিয়া যায়। এই যুদ্ধের বিজয় সংবাদ চির- 
স্মরণীয় করিবার জন্য রোডস্বাসী এ সকল কামান 
ইত্যাদির ধাতুজ দ্রব্য দ্বারা রোমান্‌ অগ্নিদেব হিলিয়সের 
এক বিশাল মূর্তি নির্মাণ করেন। লমুদ্র হইতে বন্দরে 
প্রবেশ করিবার ' মুখেই এই বিশালকায় যৃত্তি অবস্থিত 
ছিল। ইহার তল দিয়া বড় বড় শত শত.জাহাজ অনা-.. 
'ঝাসে পাল মাস্তলসহ বন্দরে প্রবেশ করিত। পিত্তল 
সুতির যে চিত্র দেওয়া .হুইল তাহাতেই ' উহার আকার 
বুঝা যাইবে। চিত্রে পিভল মুর্তিটী ষে প্রকার দেখা 

_ যাইতেছে বর্তমান সময়ে ঠিক সেই প্রকার নাই, উহার 
নির্মাণের ২৩ শত বৎসর পরে এক পদ ভগ্ন হইয়া! যায়, 
* এখন উহার চিহ্ন মাত্র বিদ্যমান আছে । - 











২ রোডস্বাসীদের এই একটা যুদ্ধে জয়লাতেই এত 
উল্লাস হওয়ায় অনেকেই অশ্চ্ধ্যান্িত হইতে পারেন, 


৭৬ পৃথিবীর আশ্চর্য্য । 


কিন্তু একথা মনে রাখিতে হইবে যে ডেমিটিয়াসের মত 
প্রবল প্রতাপান্বিত রাজাকে পরাজয় কর! সেই যুগের 
লোকের পক্ষে অতি অসম্ভব কার্য । বহু রাজ্য ও 
রাজধানী জয় করিয়াছিলেন বলিয়া ডেমিটি.যাসের দ্বিতীয় 
নাম পেলিওর্সেটিস্‌ অর্থাৎ দরিখিজয়ী। রোডস্‌ দ্বীপ 
বামীরা কেবল যে যুদ্ধেই নিপুণ ছিল, তাহা! নহে। 
তাহার! অতি প্রাচীনকাল হইতেই শিল্প বাণিজ্যাদির জন্য 
প্রসিদ্ধ। তাহার! শিল্পবিগ্যায় কতদূর উন্নতিলাভ করিয়া- 
ছিল, এই পিত্ল মুক্তির গঠন হইতেই তাহা বুঝা যাঁয়। 


ভিভীতিনও 
আধুনিক আশ্চর্য্য । 


মহৎ বাক্তি বা আশ্চর্য্য কীত্তির স্মৃতিরক্ষার্থ অচিত্ত- 
নীয় স্থরৃহৎ অষ্রালিক' বা প্রাসাদ প্রস্তুত কর! বর্তমান 
যুগে অতীব বিরল হইয়া দীড়াইয়াছে। বস্তৃতঃ এই 
উপায়ে কীত্তি চিরস্থায়ী হয় না) কারণ, এ অট্টালিকা বা 
প্রাসাদের ধ্বংসের সঙ্গে সঙ্গে এ পুণ্যম্মৃতিও চিরতরে 
কালের কুক্ষিগত হয়। বর্তমানে যে প্রথা অবলম্থিত 
হইয়াছে তাহাই ভবিষ্যৎ মানবজাতিকে মহতী স্মৃতির 
সহিত সহজে পরিচিত করার প্রকৃষ্ট উপায়। কোটা 
কোটা মুদ্রে! ব্যয় করিয়া মর্ম স্তন্ত বা সৌধমাল! নির্মাণ 
না করিয়া যত্ব ও অধ্যবসায় মাত্র ব্যয়ে মহৎ কীর্তি ও 
ব্যক্তি সমূহের প্রকৃত ইতিহাস উদীয়মান নবীন সম্প্র- 
দায়ের সম্মুখে স্থাপন করাই বর্তমান সভ্য জগতের রীতি 
হুইয়াছে। তাই আর বৃহৎ "পিত্তল মূর্তি? বা “শৃন্যোদ্ঠান, 
নির্মিত না হইয়া এখন সামান্য প্রস্তর মূর্তি ব শিক্ষা 
মদ্দিরই স্বৃতের স্মরণ চিহ্ন হইয়াছে। বর্তমানকালে 
পেট্রোগ্রেড্স্থিত পিটার্-দি-গ্রেট এর প্রতিমৃর্তিই সর্ববৃহৎ 
রলিতে পারা. যায়। সম্রাট অশ্বারূট-_সম্রাটের . মূর্তিটি 

১১ ফিট উচ্চ এবং ঘোড়াঁটা ১৭ ফিট উচ্চ । ইহ৷ ব্রঞ্জ 
(81০78) দ্বারা তৈয়ারি__সমস্তটী আবার এক বৃহৎ 
গ্রেনাইট প্রস্তর খণ্ডের উপর স্থাপিত । বেভেরিয়ার 
মিউনিক নগরে স্থিত জান্মাণ দেবীর (৮10. ০ 039 
£০গাঃঞাঃ ৯০৫) যে মূর্তিটি আছে তাহাও ৫৪ ফিটের কম 
হইরে না। এই সমস্তটি আবার ৩০ ফিট উচ্চ গ্রেনাইট 
প্রস্তর স্তনের উপর স্থিত। উইগুসরপার্কে একটি 
কৃত্রিম পাহাড়ের উপরে তৃতীয় জর্জের যে অশ্বারূঢ় 
প্রতিমূর্তি আছে তাহাও ২৬ ফিট উচ্চ। পাহাড়ের 
উচ্চতা শুদ্ধ এই মুততি মৃত্তিকা হুইতে ৫০ ফিট উচ্চ। 
এই তিনটি বর্তমান যুগের বৃহৃতম মুক্তি (০০1০95০১) বলা 
ষাইতে পারে। নিন্বে কতকগুলি আধুনিক আশ্চর্য্যের 
বিবরণ লিখিত হইল । 


তাজমহল । 


, আগ্রা নগরের, তাজমহল দেখিবার স্যোগ সকলের 
না ঘটিয়া থাকিতে পারে কিন্তু উহার নাম বোধ হ্য় 
_গুতীমরা মকলেই শুনিয়াছ। ইহা নী পৃথিবীর * অন্যতম 

পরিব্রাজকগণ শুধু তাজমহলের সৌন্দর্য্য দেখিবার জন্যও . 
ভারতবর্ষে আগমন করেন । এ সকল দৃশ্ঠের প্রতিকৃতি 
দেখিয়া বা তাহার সৌন্দধ্যের বর্ণনা পাঠ করিয়া সে 
সৌন্দর্য্য কি শোভার ধারণ! করা! সহজ নহে । 

তাজমহল এবং ময়ূর সিংহাসন নির্মাণ করিয়া 
সআট সাহুজাহান ভ্রিভুবনে বিখ্যাত হুইয়াছেন। তাহার 
নাম ও কীন্তি চিরম্মরণীয় হুইয়া রহিয়াছে । মম্তাজ- 
মহল নামে সম্রাট সাহজাহানের এক বেগম ছিলেন। 
তিনি সম্রাটের জীবিতাবস্থায়ই সৃৃত্যুমুখে পতিত হওয়ায় 
সম্রাট শোকে অধীর হুন। পরে স্বীয় পত্বীর নাম 
ভূবনবিখ্যাত করিবার জন্য তাহার সমাধির উপর শুধু 
মন্্মর প্রস্তর ছ্বারা এক শ্শোভন ও ম্রৃহৎ 'মন্দির 
নিন্দনাণ করেন। আগ্রা রাজপ্রাসাদের অতি সন্নিকট 
যমুন! নদীর গর্ভ হইতেই এই মন্দির নির্ম্মিত'। আজ 
কাল যমুন। নদীর বেগ কমিয়াছে। তাজমহল এক্ষণে 
উচ্ার তীরবর্তী হুইয়! পড়িয়াছে। সম্রাট প্রাসাদ 
হইতে সর্বদা! প্রিয়তমা পত্বীর সমাধি দর্শন করিবার 
মানসেই দুর্গের এত সম্গিকটে মন্দির নিন্মীণ করিয়া 
ছিলেন। তাজমহলের চতুদ্দিকে : প্রাচীর বেষ্টিত, 
উহাতে কৃত্রিম উপবন, ফোয়ারা ও উৎকৃষ্ট বৃক্ষশ্রেণী 
রহিয়াছে । ঠিক সমাধি ক্ষেত্রের উপর দ্বিতল .মদ্দির 

,নির্িত। সমাধি মন্দির এক বিস্তৃত চতুক্ষোণ চত্বরের" 
উপরে গঠিত।, মন্দির চতুর সমস্তই শ্বেত মন্্রর প্রস্তর 
মণ্ডিত। এই মন্দিরের উপরিভাগ একটি স্বৃহ গুম্বজ 
দ্বারা স্থশোভিত। এই ডোম বা চুড়াও শ্বেত. মন্মর 
প্রস্তর নির্মিত ও বিবিধ স্ন্দর কারুকাধ্যখচিত। এই 
মন্দিরের অভ্যন্তরে অর্থাৎ সর্ববনিন্ন তলে ছুইটি সমাধি 
পাশাপাশি রহিয়াছে । একটি বেগম মমৃতাজমহলের 
এবং অপরটি সত্ত্রাটু সাহজাহানের | 
মন্দিরের সংলগ্ন চত্বরের চারিকোণে চারিটা চূড়া 
(অর্থাৎ মনুমেণ্ট ) আছে। উহাদের উচ্চতা মন্দিরের 
গুম্বজের উচ্চতা হইতে অধিক হইবে। তাজমহলের 
বহির্ভগের শোভা অপেক্ষা মন্দিরের অভ্যন্তরের শোভ৷ 
আরও মনোহর। কক্ষের প্রাচীর সমূহে নানাবর্ণের 
বনুমূল্য প্রস্তর ও মণিমাণিক্য দ্বারা লতাপাতাফুল প্রস্ৃতি 
, এরূপ অভিনব স্বন্দর ভাবে গঠিত যে প্রথমবার দৃষ্টিতে 
উহ! বিবিধ বর্ণে আঙ্কত (৮81705৫) বলিয়া মনে হয়। 
কিন্তু নিবিষ্টচিত্তে দেখিলে উহার প্রকৃত শোভা হৃদয়ঙ্গম 
হয়। কথায় সে সৌন্দর্য্য প্রকাশ করা যায় না। 
তাজমহলে যে কারুকার্ধ্য আছে পৃথিবীর অন্য কোথাও 
তাহ্থার শতাংশের একাংশও নাই ।. তাজমহলের সঙ্গে 
“কাহারও তুলনা-চলে না । ইহ! অভিনব স্থন্দর | 


ঙ 

কথিত আছে, ভারতবর্ষে বর্গীদিগের দমনের জন্য 
স্থপ্রসিদ্ধ গ্লিম্যান্‌ সাহেব নিযুক্ত হইলে, তিনি এক 
সময়ে তীহছার পত্বীসহ ভূবনবিখ্যাত আগ্রার তাজমহল 
দেখিতে যান। তাজ দেখিয়! ফিরিবার সময় শ্রিম্যান্‌ 
সাহেব তাহার পত্বীকে জিজ্ঞাসা করিলেন, "তাজ কেমন 
দেখিলে, বল দেখি ?” তাহার উত্তরে সাহেবপত্বী হাসিয়া 
বলিয়াছিলেন, “যাহ! দেখিয়াছি তাহা! প্রকাশ করিবার 
শক্তি আমার নাই। ইহা? কখনও আমি ভুলিব না। 
তবে আমার কবরের উপর যদি কেহ এঁরূপ তাজ তৈয়ার 
করিবে স্বীকার করে, তবে আমি এখনই মরিতে প্রস্তুত ।” 


টেমস নদীর তলবর্। 


টেমস নদীর তীরে ভূবনবিখ্যাত লগুন নগর 
অবস্থিত। নদীর উভয় তীরেই সহর, স্থতরাং পারা- 
পারের জন্য সেই প্রকার স্থবন্দোবস্ত থাকা উচিত। 
এই জন্য টেমস নদীর উপরে যেমন বহু সেতু, আবার 
তলেও তেমনি কয়েকটি সুড়ঙ্গ পথ আছে। লগুন 
নগরের বিপুল বাণিজ্যের জন্য এই টেমস নদী বিশেষ 
বিখ্যাত। নদীর উপরস্থ সেতুগুলির নিন্মাণ কৌশল 
অভিনব এবং স্বন্দর, কিন্তু তাহা অপেক্ষা পারাপারের 


টেমস নদীর তলবত্। ৮৩ 


সুড়ঙ্গগুলির নিণ্মাণ-কৌশল- আরও শতগুণে আশ্চর্য্য- 
জনক । উপরে নদী প্রবাহিত হইতেছে, তাহাতে বৃহৎ 
বৃহৎ জাহাজ যাইতেছে আসিতেছে, আবার এদিকে 
নদীর তলদেশের মাটার নীচে অদ্ভুত সুড়ঙ্গপথ দিয়া রেল 
গাড়ী ও লোকজন স্বতন্ত্রভাবে যাতায়াত করিতেছে । কি 
আশ্চধ্য কৌশল ! ইহা কোন্‌ মহাপুরুষের কল্পনা জান 
কি? ইহা ইঞ্জিনিয়ার ব্রনেলের মহাকীর্তি। যাহা! এক- 
কালে অনাধ্য ও অসম্ভব বলিয়া অর্ধানিষ্পন্ন না হইতেই 
পরিত্যক্ত হইয়াছিল, যাহার নিশ্মাণকল্পনা স্বপ্নের প্রলাপ 
বলিয়া সর্বত্র উপহুসিত হুইয়াছিল,তাহাই মহামান্য ব্রুনেল 
নিজ অধ্যবসায় কার্যে পরিণত করিয়াছিলেন । তিনি 
পালিয়ামেন্টের অনুমতি প্রাপ্ত হইয়া, গভর্ণমেণ্টের টাকায় 
১৮২৫ সাল হইতে এই ন্থড়ঙ্গপথ নির্মাণ করিতে আরন্ত 
করেন। ১৮৪৩ সালে তাহার কার্য্য শেষ হয়। ইহ! 
* প্রথমতঃ লোকজনের জন্যই খোল৷ হয়,উহ্থাতে ৬১৪,০০০ 
_ পাউওড খরচ হয়। উহা এখন ইস্ট লগ্ন রেলওয়ে 
' কোম্পানীকর্তক রেলপথে পরিণত হুইয়াছে। ইহাছাড়া 
ব্রযাকওয়াল ও গ্রেণীচের মধ্যে সর্ব সাধারণের যাতায়াতের 
জন্য একটি বড় সুড়ঙ্গ পথ আছে। এবং বৈদ্যুতিক 
_ রেলের জন্যও আর একটি পথ আছে। সর্বপ্রথম সুড়ঙ্গ 
নির্মাণ করিতে ক্রনেল সাহেবকে অত্যন্ত বেগ পাইতে 

হইয়াছে । কতবার ষে নদীগর্ভের মাটি ভেদ করিয়া 
বালুক। ও জল স্থড়ঙ্গের নিষ্মীণপথে প্রবেশ করিয়া! সকল 
কার্ষ্য নষ্ট করিয়াছে তাহার সীম! নাই। কিন্তু তবু ক্রনেল 
সাহেব হতাশ হুন নাই। তিনি বিপুল অধ্যবসায়ে ভর 
করিয়! কাজ করিতেন ! যখন পুনঃ পুনঃ নদীগর্ভ ভেদ 
করিয়া জল উঠিতে লাগিল তখন হাজার হাজার থলে 
মৃত্তিকা! পূর্ণ করিয়। জাহাজের সাহায্যে স্থড়ঙ্গ পথের উপ- 
রিস্থ নদীগর্ভে নিক্ষেপ করিতে লাগিলেন। এই প্রকারে 
যখন যে স্থানে থলে নিক্ষেপ কর! হইল, তখন সেখানে 
. থলের মাটিতেই অনেক জল শোষিত হইতে লাগিল। এই 
স্থযোগে তিনি সেই সেই অংশের স্ুড়ঙ্গপথ ইস্টক নিশ্মিত 
করিয়া ফেলিতে লাগিলেন । পরে লোহার দৃঢ় ফলক 
দ্বারা বৃহৎ আকারের নল প্রস্তুত করিয়া, পুনঃ কাষ্ঠফলক 
দ্বারা তাহ সম্পূর্ণ মোড়াইয়! স্ুড়ঙ্গপথে বসাইতে লাগি- 
লেন। এই প্রকারে বহু চেষ্টা ও অর্থব্যয়ের পরে স্থড়জ- 
পথ প্রস্তত হইযাছিল। এখনও জগতের সকলে ব্রনেলের 
অধ্যবসায়ের ও পরিকল্পনার প্রশংসা করিয়া থাকেন। 


| চীনের সীমাপ্রাচীর। 
_ এই বিপুলকায় মহাপ্রাচীর পৃথিবীর আশ্চর্য্য মধ্যে 
একটি অতীব অন্ুত কীর্তি। যে সময়ে নিষ্ঠুর ও 





মস্কোর ঘণ্টা ৷ ৯৩ 


ঘণ্টার রাজা । ইহার ইংরাজী নাম “জার অব্‌ বেল্স্” 
যথার্থই হুইয়াছে। সমগ্র ঘণ্টাটির ওজন দুই শত টন। 
শুধু ভাঙ্গ। টুকর! টুকুর ওজনই দশ টউন। ইহার ভিভির 
উপর হইতে ষাল ফিট উচ্চ এবং ভিত্তি-সংলগ্ন অংশের 
পরিধি £৮ ফিট। ১৭৩৫ খুষ্টাব্দে এই ঘণ্টার নিম্মাণ 
কাধ্য আরন্ত হয়। ছুই বৎমর পরে তখনও তৈয়ার 
শেষ হয় নাই এমন সময় কারখানায় আগুণ লাগিয়। 
কারখানা! বাড়ীটি ভূমিলাহ হয়, তাহাতে ঘণ্টাটির প্রদশিত 

ংশ ভাঙ্গিয়৷ যায়। তারপর ইহা এ অবস্থায়ই পতিত 
থাকে । ক্রমে মাটী পড়িয়া ইহ প্রায় ঢাঁকিয়া যায়| 
এক শত বৎসর পরে মাটা খুঁড়িয়া৷ ঘণ্টাটি বাহির করিয। 
ইহার বর্তমান ভিত্তির উপর স্থাপিত কর! হুইয়াছে। 
এই ঘণ্টা কখনও বাজান হয় নাই বা বাজাইতে চেষ্টা 
করাও .হয় নাই-_কিন্তু ইহার আকারেই শুধু ইহাকে 
পৃথিবী-প্রসিদ্ধ করিয়াছে । 


পিসার হেলান মন্দির । 


ইটালী প্রদেশ মধ্যে পিসা একটী স্থন্দর সহর। 
পিস! নগরে বহু সুন্দর স্থন্দর হম্ম্যমালা আছে। তম্মধ্যে 


৯৪ পৃথিবীর আশ্চর্য্য । 

হেলান মন্দির বা বেল্‌ টাওয়ারই সর্ববোৎকৃউ। ইহ! 
কেরার মন্মর প্রস্তরে প্রস্তত। ইহার দরজাগুলি ব্র্জ 
দ্বারা নির্ম্িত। কেরারা প্রস্তরগুলি কাচের ন্যায় মস্থণ ও 
স্ষচ্ছ এবং দিবাভাগে যখন সূর্য্যালোক, মন্দিরের উপর 
পতিত হয় তখন ইহার উজ্জ্বলতায় চোখ ঝলপিয়া যায়, 
মনে হয় মন্দিরটি অগ্রিস্ফ,লিঙ্গে প্রস্তুত । আবার 
ইটালীর নিসর্গন্ন্দর সূর্ধ্যান্তকালে ইহা ক্রমান্বয়ে 
নানারঙ্গে রঞ্জিত আকাশ ও মেঘের বর্ণ ধারণ করে। 
ইহার এই শোভা অতুলনীয়। প্রাচীনকাল হইতেই 
ইহার এই বস্কিম আকারের একৃত কারণ অনুসন্ধান 
করা হইতেছে। প্রাচীনেরা মনে করিতেন শিল্লিগণ 
স্বীয় পারদশিতা প্রদর্শনের জন্যই এরূপ হেলান ভাবে 
মন্দিরটি নির্মাণ করিয়াছিল। কিন্তু মাজ কাল স্থনিপুণ 
ইঞ্জিনিয়ারগণ নিরূপণ করিয়াছেন যে ইহার তলদেশস্থ 
স্বভিকার অস্থায়ত্ব গুণেই মন্দিরটা নির্্াণকালেই এইরূপ . 
হইয়াছে__তাহার পর শত চেষ্টায়ও ইহাকে ঠিক সোজা 
করা যায় নাই। তবে এই' হেলান মন্দিরে জগতের 
এক শুভ কাজ হইয়া! গিয়াছে । পণ্ডিত গ্যালিলিও__ 
মাধ্যাকর্ষণের প্রকৃত গুণদকল এই হেলান মন্দিরে 
বসিয়াই সহজে স্থির করিয়াছিলেন। 


পর 





রর 


পিসার হেলান 


নট ৯৩ পৃষ্ঠা 


পৃথিবীর আশ্চবা 





মে্রোপলিটান লাইফ বিল্ডিং | 
উত্তর আমেরিকার মার্কিণ প্রদেশের প্রধান বাণিজ্য 
নগর নিউ-ইয়র্কে প্রায় ৬৭ টা নতম্পর্শী (90-3080৩55 ) 


৯৬ পৃথিবীর আশ্চর্য্য । 


হন্ম্যমালা আছে। বাণিজ্যের বিস্তারে লোকসংখ্যা ও 
ব্যবসায় এত রৃদ্ধি পাইয়াছে ষে সাধারণতঃ প্রচলিত 





ফ্যাটিরন বিল্ডিং । 
:পাঁচতল। কি ছয়তলা বাড়ীতেও আর সন্কুলান হয় ন। 
কাজেই বাড়ীগুলি শুধু উচুদিকেই ক্রমে বাড়াইতে 


নিউ ইয়র্ক। ৯ 
হইয়াছে; কারণ, বাণিজ্যের প্রধান কেন্দ্র ছাড়িয়া অন্থাত্র 
যাইতে কেহই ইচ্ছুক নহেন। এই সকল নভম্পর্শী 
ব্যবসায়-প্রাসাদের একটাও দশতালার নীচু নাই । তবে 
সর্ধববিষয়ে বৃহৎ ও স্তন্দর এবং সব্বেচ্চি হইল 
মেট্রোপলিটান লাইফ বিল্ডিং (€ ১1০0০1০1) 1406 
13,1118) এবং ইহার সংলগ্ন টাওয়ার । ইহার পরই 
ফ্যাটিরন বিল্ডিং (177180017 [30110116), 11010231101) 
একটা য় ( ইংরেজি অক্ষর এক্‌স্‌) এর আকারে গঠিত। 
ইহাতে সমুদ্রয়ে কুড়িটি তালা আছে এবং রাস্তা হইতে 
কামিস পধ্যস্তু ২৮৬ ফিট উচ্চ । কিন্তু সর্বাপেক্ষা 
বিস্ময়কর এবং আশ্চ্যজনক হইল মেট্রোপলিটান 
লাইফ্-প্রাসাদের টাওয়ার । মুল প্রাসাদ-_ছবিতে যাহার 
মাথায় নিশান উড়িতেছে-__এঁটী ১১ তালা এবং ১৬৪ ফিট 
-উচ্চ। কিন্তু সংলগ্ন টাওয়ারটাতে একটা তাল৷ আছে এবং 
রাস্তা হুইতে চুড়া ৭০০ ফিট উচ্চ। যে প্রকার মন্দির 
নিশ্মাণে বেবিলন অকৃতকাধ্য হইয়াছিল মার্কিণবাসী 
তাহ কার্যে পরিণত করিয়াছে । এই সমস্ত প্রাসাদই 
ইট স্ুড়কিছারা প্রস্তত কিন্তু প্রথমতঃ দৃঢ় লৌহ স্তত্তদ্বারা 
আগাগোড়া ফেম কর! হইয়াছে । তাহার উপর ইটের 
গাথুনি হইয়াছে। উপরের তালা সমূছে উঠিবার জন্য 
সিঁড়িও আছে কিন্ত সিঁড়িদ্বারা এত উচ্চে উঠা এক 


ঞ 


৯৮ পৃথিবীর আশ্চর্য্য । 
প্রকার অসম্ভব, তাই বিদ্যুৎ চালিত লিফট আছে, 


তাহাদ্বার! মুহুর্তে উপর হইতে নীচে এবং নীচ হইতে 
উপরে যাওয়া যাঁয়। 


নায়গারা জলপ্রপাত । 


উত্তর আমেরিকার নায়গারা জলপ্রপাত বর্তমানে 
জগতের একটী আশ্চর্য্য দৃশ্য । ইহা ক্যানেডা ও 
মাকিণ এই "ছুই রাজ্যের মধ্যবর্তী। শীতকালের 
বরফাচ্ছাদিত হ্রদ ওণ্টারিও, ইরাই, হুরণ ও মিশিগান 
যখন গ্রীষ্মের প্রারন্তে বরফ গলিয়! বৃদ্ধিপ্রাপ্ত হয় তখন 
অপেক্ষাকৃত নিন্মদেশগুলি জলে প্লাবিত হুইয়া এক 
ভীষণ জলক্রোত ্য্ট হয়-_জল অবশ্য পর্ববতময় উত্তর 
প্রদেশে যাইতে পারে না, দক্ষিণ দ্রিকেই প্রবাহিত. 
হয়। এই হৃদগুলি হইতে মিশিশিপি নদীতে যে 
সকল কআ্রোত আসিয়া! পড়িয়াছে তাহার মধ্যে বুহত্তম'টীর 
উৎপত্তি স্থলই নায়গারা! জলপ্রপাত। ইহার অআ্োত এত 
বেগবান্‌ ষে সময়ে সময়ে পাহাড়ের অন্তস্তর ভাঙ্গিয়া 
ঠিক যেন একটি টানেল কাটিয়া ইহার জল চলিয়া 
যায়। চিত্রে যে অংশ দশিত হইয়াছে ইহাকে “অশ্বখুর- 
প্রপাতি* (100796-9105 12115) বলে । এখানে ১৫০ ফিট 


নায়গারা জলপ্রপাত। ৯৯ 
উচ্চ হইতে জল পড়িতেছে। ইহার গম্ভীর পতন শব্দ 
বহুদূর হইতে শোনা যায়। শীতকালে ইহা দেখিতে 
অতি স্থন্দর হয়। বরফে সমুদয় অংশ আরত, বরফের 





নীচে বেশ আোত চলিয়াছে, বরফগুলি সঙ্গে সঙ্গে নীত 
হইতেছে । কিন্ত সকল অংশই বরফ আবৃত বলিয়া 


১৯০ পৃথিবীর আশ্চর্য্য । 


চক্ষু প্রতারিত হয়_-বরফ নিশ্চল বলিয়া বোধ হয়। 
যেখানে কোনও কারণে বরফের পাতলা স্তর আছে অথবা 
একটু ফাঁক হইয়াছে সেখানে অমনি নূতন বরফ স্্ট 
হইতেছে তখনই আ্োতের গতি অনুভূত হয় এবং নৃতন 
স্থ্ট বরফ সূর্য্যালোকে নানাবর্ণে রঞ্জিত দেখা যায়। 
সুর্য্যোদয় ও সূর্য্যান্তের সময়ের শোভা অতুলনীয় । তার 
পর রাত্রিতে চারিদিক অন্ধকার--শুধু আোতজলটুকু 
এক খণ্ড সাদা কাপড়ের ন্যায় দেখায়, আর গভীর গর্জন 
শোনা যায়। এই প্রপাতের বিভিন্ন স্থানের এবং বিভিন্ন 
সময়কার দৃশ্ঠট দেখিবার জন্য আমেরিকার সর্বত্র হইতে 
এমন কি ইউরোপ হইতে বহু পরিব্রাজক ও দর্শক 
এইন্থানে, গ্রীষ্মের প্রারস্তে যাইয়া থাকেন। ইহার 
শোভা অতুলনীয় । 


সপ পিপপ 


জ্যোতিম্মা ন্‌ মতস্য। 


আমেরিকা আবিষ্কারের পর আটলান্টিক ও প্যাসি- 
ফিক সাগরে বহু অদ্ভুত অদ্ভুত এবং আশ্চর্য আকৃতি 
ও গুণবিশিষ্ট জলজন্ত প্রথম দৃষ্ট ও পুঙ্বানুপুঙ্থরূপে 
পরীক্ষিত হুইয়াছে। ইহার মধ্যে সর্ববাশ্চর্ধ্যময় এই 


জ্যোতিষ্মান্‌ মত্শ্ । ১০১ 





জ্যোতিস্মান্‌ মস্ত । 


জ্যোতিম্মাঁন্‌-মৎস্থ. (৯০111800718) 119৩5 ) 1 উপরিস্থ 
চিত্রে কতকগুলির আকৃতি ও আলোকের সংস্থান 
দেখান হইয়াছে । একেবারে উপরে যেটা আছে তাহার 


নি পৃথিবীর আশ্চর্য্য । 


নীকের উপর ঠিক জাহাজাদির সার্চ (9০০৩.) লাইটের 
ম্যায় একটি বৃহৎ আলোকের ন্যায় জ্যোতিঃ এবং শরীরের 
অপরাংশে অপেক্ষাকৃত অনুজ্জ্বল আলো! আছে। তার 
নীচেরটা ঠিক একটী সাপের ন্যায়-_ইহা সমুদ্রের গভীর- 
তম প্রদেশে বাদ করে। বলা বাহুল্য এত 
তলদেশে বিশেষ আলোক প্রবেশ করিতে পারে না । 
ইহা ইচ্ছামত আলোক বিস্তার করিতে ও নিভাইতে 
পারে-_কাজেই অন্ধকারে যাইতে যাইতে হুঠাৎ 
আলোক বিস্তার. করিয়া পলায়নপর শিকার ধরিয়া 
ফেলে । তন্নিন্নটা একটী ক্ষুদ্র মস্-_ইহার আলোক 
মোটেই উজ্জ্বল নহে। চতুর্থ টা অতি ভয়ানক জানোয়ার । 
ইহার আলোকও প্রথম ছুইটীর ন্যায় উজ্দ্বল নছে কিন্তু. 
আপন ইচ্ছায় নিভাইতে ও প্রকাশ করিতে পারে। | 


সমাপ্ত। 






খাগরবাজার রীিং লাইব্রেরী 
ডাক সংখা? ৯ ৪৬ + ক ৩৩ ঝি ও ৬ ৯৬৩৪৪৪৪ 
গারি গ্রনথণ সংঙ্য।***৮১তশ 
পরিগ্রহণের তারিখ 







